Zakon o elektronskom dokumentu, elektronskoj identifikaciji i uslugama od poverenja u elektronskom poslovanju | PROPISI.NET | Svi propisi Republike Srbije online\nNaslovna Besplatni propisi Republike Srbije Zakon o elektronskom dokumentu, elektronskoj identifikaciji i uslugama od poverenja u elektronskom...\nZakon o elektronskom dokumentu, elektronskoj identifikaciji i uslugama od poverenja u elektronskom poslovanju\nZakon je objavljen u "Službenom glasniku RS", br. 94/2017 i 52/2021 (čl. 24. nije u prečišćenom tekstu).\nOvim zakonom uređuju se elektronski dokument, elektronska identifikacija i usluge od poverenja u elektronskom poslovanju.\n1) elektronsko poslovanje je upotreba podataka u elektronskom obliku, sredstava elektronske komunikacije i elektronske obrade podataka u obavljanju poslova fizičkih i pravnih lica;\n2) elektronski oblik podataka je digitalni zapis podataka pogodan za elektronsku obradu i prenos putem sredstava elektronske komunikacije;\n3) elektronska transakcija je poslovna aktivnost između dve ili više strana koja se obavlja elektronskim putem;\n4) elektronski dokument je skup podataka sastavljen od slova, brojeva, simbola, grafičkih, zvučnih i video materijala, u elektronskom obliku;\n5) proizvod je hardver, softver odnosno hardver sa pripadajućim softverom, ili njihove odgovarajuće komponente, namenjen elektronskoj obradi, elektronskom prenosu odnosno čuvanju podataka;\n6) interoperabilnost je sposobnost dva ili više sistema ili njihovih komponenti da razmenjuju podatke i omoguće zajedničku upotrebu podataka i znanja;\n7) organ javne vlasti je državni organ, organ autonomne pokrajine, organ jedinice lokalne samouprave, preduzeća, ustanove, organizacije i pojedinci kojima su povereni poslovi iz nadležnosti Republike Srbije, odnosno javna ovlašćenja;\n8) fizičko lice u svojstvu registrovanog subjekta je fizičko lice koje je registrovano za obavljanje određene delatnosti u skladu sa zakonom;\n9) autentikacija je proces provere identiteta pravnog lica, fizičkog lica ili fizičkog lica u svojstvu registrovanog subjekta uključujući proveru integriteta i porekla podataka za koje se pretpostavlja da ih je to lice stvorilo, odnosno poslalo;\n10) identifikacioni podaci predstavljaju skup podataka na osnovu kojih je moguće jednoznačno utvrditi identitet pravnog lica, fizičkog lica ili fizičkog lica u svojstvu registrovanog subjekta;\n11) elektronska identifikacija je postupak korišćenja ličnih identifikacionih podataka u elektronskom obliku koji jednoznačno određuju pravno lice, fizičko lice ili fizičko lice u svojstvu registrovanog subjekta;\n12) sredstvo elektronske identifikacije je materijalno odnosno nematerijalno sredstvo koje sadrži identifikacione podatke i kojim se dokazuje identitet prilikom autentikacije;\n13) šema elektronske identifikacije je sistem izdavanja sredstva elektronske identifikacije pravnom licu, fizičkom licu ili fizičkom licu u svojstvu registrovanog subjekta;\n14) usluga elektronske identifikacije je usluga koja omogućava korišćenje određene šeme elektronske identifikacije u elektronskim transakcijama pri čemu se u okviru te usluge pružaju garancije da identifikacioni podaci iz sredstva elektronske identifikacije odgovaraju licu kome je sredstvo izdato;\n14a) čvor (eng. node) predstavlja mesto priključenja koji je deo strukture interoperabilnosti elektronske identifikacije i omogućava prekograničnu autentikaciju lica i ima funkciju prepoznavanja i obrade, odnosno prosleđivanja prenosa podataka na druge čvorove tako što obezbeđuje da se infrastruktura elektronske identifikacije jedne države poveže sa infrastrukturom elektronske identifikacije druge države;\n15) usluga od poverenja je elektronska usluga koja olakšava poslovnu aktivnost između dve ili više strana pri čemu se zasniva na tome da pružalac usluge stranama garantuje verodostojnost pojedinih podataka, a koja je kao takva određena ovim zakonom;\n16) pružalac usluga od poverenja je pravno lice ili fizičko lice u svojstvu registrovanog subjekta koje pruža jednu ili više usluga od poverenja;\n17) pouzdajuća strana je pravno ili fizičko lice koje se pouzdaje u uslugu elektronske identifikacije odnosno uslugu od poverenja;\n18) kvalifikovana usluga od poverenja je usluga od poverenja koja ispunjava uslove utvrđene ovim zakonom za kvalifikovanu uslugu od poverenja;\n19) pružalac kvalifikovane usluge od poverenja je pravno lice ili fizičko lice u svojstvu registrovanog subjekta koje pruža jednu ili više kvalifikovanih usluga od poverenja, u skladu sa ovim zakonom;\n20) elektronski potpis je skup podataka u elektronskom obliku koji su pridruženi ili logički povezani sa drugim (potpisanim) podacima u elektronskim obliku tako da se elektronskim potpisom potvrđuje integritet tih podataka i identitet potpisnika;\n21) elektronski pečat je skup podataka u elektronskom obliku koji su pridruženi ili logički povezani sa drugim (pečatiranim) podacima u elektronskom obliku tako da se elektronskim pečatom potvrđuje integritet tih podataka i identitet pečatioca;\n22) podaci za kreiranje elektronskog potpisa odnosno pečata su jedinstveni podaci koje koristi potpisnik odnosno pečatilac za kreiranje elektronskog potpisa odnosno pečata i koji su logički povezani sa odgovarajućim podacima za validaciju elektronskog potpisa odnosno pečata;\n23) podaci za validaciju elektronskog potpisa odnosno pečata su podaci na osnovu kojih se proverava da li elektronski potpis odnosno pečat odgovara podacima koji su potpisani odnosno pečatirani;\n24) sertifikat za elektronski potpis odnosno pečat je elektronska potvrda kojom se potvrđuje veza između podataka za validaciju elektronskog potpisa odnosno pečata i identiteta potpisnika odnosno pečatioca;\n25) potpisnik je fizičko lice koje je kreiralo elektronski potpis i čiji su identifikacioni podaci navedeni u sertifikatu na osnovu koga je kreiran taj elektronski potpis, to jest sertifikatu kojim se potvrđuje veza između identiteta tog potpisnika i podataka za validaciju elektronskog potpisa koji odgovaraju podacima za kreiranje elektronskog potpisa koje je potpisnik koristio pri kreiranju tog elektronskog potpisa;\n26) pečatilac je pravno lice, fizičko lice u svojstvu registrovanog subjekta, fizičko lice kome je povereno vršenje javnih ovlašćenja ili fizičko lice koje u obavljanju delatnosti u skladu sa posebnim propisima ima pravo na korišćenje pečata (npr. lica koja imaju licencu za vršenje poslova ili obavljanje delatnosti), u čije ime se kreira elektronski pečat i čiji su identifikacioni podaci navedeni u sertifikatu na osnovu koga je kreiran taj elektronski pečat, odnosno u sertifikatu kojim se potvrđuje veza između identiteta tog pečatioca i podataka za validaciju elektronskog pečata koji odgovaraju podacima za kreiranje elektronskog pečata koji su po ovlašćenju pečatioca korišćeni pri kreiranju tog elektronskog pečata;\n27) sredstvo za kreiranje elektronskog potpisa odnosno pečata je tehničko sredstvo (softver odnosno hardver) koje se koristi za kreiranje elektronskog potpisa odnosno pečata uz korišćenje podataka za kreiranje elektronskog potpisa odnosno pečata;\n28) validacija je postupak provere i potvrđivanja ispravnosti elektronskog potpisa odnosno elektronskog pečata;\n29) napredni elektronski potpis je elektronski potpis koji ispunjava dodatne uslove za obezbeđivanje višeg nivoa pouzdanosti potvrđivanja integriteta podataka i identiteta potpisnika u skladu sa ovim zakonom;\n30) kvalifikovani elektronski potpis je napredni elektronski potpis koji je kreiran kvalifikovanim sredstvom za kreiranje elektronskog potpisa i koji se zasniva na kvalifikovanom sertifikatu za elektronski potpis i koji je izdat od strane pružaoca kvalifikovane usluge od poverenja u skladu sa ovim zakonom;\n31) kvalifikovano sredstvo za kreiranje elektronskog potpisa je sredstvo koje ispunjava uslove propisane ovim zakonom;\n32) kvalifikovani sertifikat za elektronski potpis je sertifikat za elektronski potpis koji izdaje pružalac kvalifikovane usluge od poverenja i koji ispunjava uslove predviđene ovim zakonom;\n33) napredni elektronski pečat je elektronski pečat koji ispunjava dodatne uslove za obezbeđivanje višeg nivoa pouzdanosti potvrđivanja integriteta podataka i identiteta pečatioca u skladu sa ovim zakonom;\n34) kvalifikovani elektronski pečat je napredni elektronski pečat koji je kreiran kvalifikovanim sredstvom za kreiranje elektronskog pečata i koji je zasnovan na kvalifikovanom sertifikatu za elektronski pečat;\n35) kvalifikovano sredstvo za kreiranje elektronskog pečata je sredstvo koje ispunjava uslove propisane ovim zakonom;\n36) kvalifikovani sertifikat za elektronski pečat je sertifikat za elektronski pečat koji izdaje pružalac kvalifikovane usluge od poverenja i ispunjava uslove predviđene ovim zakonom;\n36a) usluga upravljanja kvalifikovanim sredstvom za kreiranje elektronskog potpisa na daljinu je usluga izrade kvalifikovanog elektronskog potpisa na daljinu putem sredstva za kreiranje elektronskog potpisa kojim u ime potpisnika upravlja pružalac kvalifikovane usluge od poverenja i garantuje da se podaci za izradu elektronskog potpisa koriste pod isključivom kontrolom potpisnika, u skladu sa ovim zakonom;\n36b) usluga upravljanja kvalifikovanim sredstvom za kreiranje elektronskog pečata na daljinu je usluga izrade kvalifikovanog elektronskog pečata na daljinu putem sredstva za kreiranje elektronskog pečata kojim u ime pečatioca upravlja pružalac kvalifikovane usluge od poverenja i garantuje da se podaci za izradu elektronskog pečata koriste pod isključivom kontrolom pečatioca, u skladu sa ovim zakonom;\n37) sertifikat za autentikaciju veb sajta je potvrda pomoću koje je moguće izvršiti autentikaciju veb sajta i kojom se veb sajt povezuje sa identitetom fizičkog ili pravnog lica kome je sertifikat izdat;\n38) kvalifikovani sertifikat za autentikaciju veb sajta je sertifikat za autentikaciju veb sajta koju izdaje pružalac kvalifikovane usluge od poverenja i ispunjava uslove predviđene ovim zakonom;\n39) elektronski vremenski žig je zvanično vreme pridruženo podacima u elektronskom obliku kojim se potvrđuje da su ti podaci postojali u tom vremenskom trenutku;\n40) kvalifikovani elektronski vremenski žig je elektronski vremenski žig koji ispunjava uslove utvrđene ovim zakonom za kvalifikovani elektronski vremenski žig i izdat je od strane pružaoca kvalifikovane usluge od poverenja u skladu sa ovim zakonom;\n41) usluga elektronske dostave je usluga prenosa podataka elektronskim putem u okviru koje pružalac usluge obezbeđuje dokaze o postupanju sa prenesenim podacima, uključujući dokaz slanja i prijema podataka, čime se preneseni podaci štite od rizika gubitka, krađe, oštećenja odnosno bilo kojih neovlašćenih promena;\n42) konverzija je prevođenje dokumenta iz jednog oblika u drugi tako da je očuvan sadržaj dokumenta;\n43) digitalizacija je konverzija dokumenta iz oblika koji nije elektronski u elektronski oblik;\n44) digitalizovani dokument je dokument koji je nastao digitalizacijom izvornog dokumenata;\n45) telo za ocenjivanje usaglašenosti je telo ovlašćeno za sprovođenje ocenjivanja usaglašenosti pružaoca kvalifikovane usluge od poverenja i kvalifikovane usluge od poverenja koju on pruža sa uslovima za pružanje kvalifikovanih usluga od poverenja.\nSvi pojmovi koji se koriste u ovom zakonu u muškom rodu, obuhvataju iste pojmove u ženskom rodu.\nPružalac usluga od poverenja pruža usluge od poverenja u skladu sa ovim zakonom.\nOdredbe ovog zakona ne primenjuju se na usluge od poverenja koje se pružaju isključivo u okviru zatvorenog sistema, odnosno ograničenog kruga učesnika, koji može biti određen sporazumom, internim aktom ili propisom, i koje nemaju uticaj na treće strane, odnosno ne obavezuju treća lica van tog sistema.\nPružalac usluga od poverenja odnosno usluge elektronske identifikacije prilikom obrade podataka o ličnosti postupa u skladu sa zakonom kojim se uređuje zaštita podataka o ličnosti.\nU okviru elektronske transakcije strane se mogu predstavljati pseudonimom ako propisom, ugovorom ili na drugi obavezujući način nije drugačije određeno.\nPristanak na identifikaciju i autentikaciju\nPostupak elektronske identifikacije i autentikacije može biti pokrenut samo na zahtev pravnog ili fizičkog lica koje je predmet identifikacije, osim ako je propisom drugačije određeno.\nDostupnost i pristup osobama sa invaliditetom\nUsluge od poverenja, usluge elektronske identifikacije i proizvodi koji se koriste za pružanje tih usluga jednako su dostupni i osobama s invaliditetom.\nElektronskom dokumentu ne može se osporiti punovažnost, dokazna snaga, kao ni pisana forma samo zato što je u elektronskom obliku.\nIzrada elektronskog dokumenta\nElektronski dokument se izrađuje primenom jedne od dostupnih i upotrebljivih informaciono komunikacionih tehnologija, ako zakonom nije drugačije određeno.\nElektronski dokument koji predstavlja arhivsku građu izrađuje se u formi koja zadovoljava uslove propisane ovim zakonom za pouzdanu pripremu za elektronsko čuvanje.\nSpoljna forma prikaza sastoji se od vizuelnog ili drugog razumljivog prikaza sadržine elektronskog dokumenta.\nAko dokument sadrži elektronski potpis ili elektronski pečat, ta činjenica treba da bude jasno iskazana u spoljnoj formi elektronskog dokumenta.\nUkoliko elektronski dokument sadrži elektronski potpis ili pečat fizičkog lica ili ovlašćenog lica pravnog subjekta, svaka druga forma potpisa ili pečata istog fizičkog lica ili ovlašćenog lica pravnog subjekta je izlišna.\nElektronski dokument koji ima istovetan digitalni zapis originalnom elektronskom dokumentu smatra se originalom.\nElektronski dokument koji je nastao digitalizacijom izvornog dokumenta čija forma nije elektronska, smatra se kopijom izvornog dokumenta.\nOvera digitalizovanog akta\nAkt koji je digitalizovan ima istu dokaznu snagu kao originalni akt ako su kumulativno ispunjeni sledeći uslovi i to:\n1) da je digitalizacija akta obavljena na jedan od sledećih načina, odnosno pod nadzorom:\n(1) fizičkog odnosno ovlašćenog lica fizičkog lica u svojstvu registrovanog subjekta ili ovlašćenog lica pravnog lica čiji je to akt, ili\n(2) lica koje je ovlašćeno za overu potpisa, rukopisa i prepisa u skladu sa zakonom koji uređuje overu potpisa, rukopisa i prepisa, ili\n(3) lica koje je posebnim zakonom ovlašćeno za overu digitalizovanog akta;\n2) da je istovetnost digitalizovanog akta sa originalom potvrđena kvalifikovanim elektronskim pečatom ili kvalifikovanim elektronskim potpisom lica iz podtač. (1)–(3) ovog stava ili lica na koga su prenete nadležnosti na osnovu kojih je akt donet.\nOvlašćeno lice organa javne vlasti može u postupcima koji se sprovode u vršenju javnih ovlašćenja digitalizovati akt i overiti digitalizovani akt kvalifikovanim elektronskim pečatom organa ili svojim kvalifikovanim elektronskim potpisom, čime se potvrđuje istovetnost digitalizovanog akta sa originalnom ispravom.\nDigitalizovani akt koji je overen od strane organa iz stava 2. ovog člana ima istu dokaznu snagu kao original u okviru sprovođenja tog postupka.\nOvera odštampanog primerka elektronskog dokumenta\nOdštampani primerak elektronskog dokumenta ima istu dokaznu snagu kao originalni akt, ako su kumulativno ispunjeni sledeći uslovi i to:\n1) da je štampanje elektronskog dokumenta izvršeno pod nadzorom:\n(1) fizičkog lica, ovlašćenog lica fizičkog lica u svojstvu registrovanog subjekta, odnosno ovlašćenog lica pravnog lica čiji je to akt, ili\n(2) lica koje je ovlašćeno za overu potpisa, rukopisa i prepisa u skladu sa zakonom koji uređuje overu potpisa, rukopisa i prepisa;\n2) da je istovetnost odštampanog primerka elektronskog dokumenta sa originalom potvrđena, uz naznaku da je reč o odštampanom primerku elektronskog dokumenta:\n(1) svojeručnim potpisom fizičkog lica, ili\n(2) svojeručnim potpisom ovlašćenog lica fizičkog lica u svojstvu registrovanog subjekta, odnosno ovlašćenog lica pravnog lica, kao i pečatom fizičkog lica u svojstvu registrovanog subjekta, odnosno pravnog lica, ako postoji zakonska obaveza da akt sadrži pečat, ili\n(3) od strane lica koje je ovlašćeno za overu potpisa, rukopisa i prepisa u skladu sa zakonom koji uređuje overu potpisa, rukopisa i prepisa.\nOvlašćeno lice organa javne vlasti može u postupcima koji se sprovode u vršenju javnih ovlašćenja odštampati elektronski dokument na papiru i overiti odštampani primerak elektronskog dokumenta na način iz stava 1. tačka 2) podtačka (2) ovog člana, pri čemu odštampani primerak elektronskog dokumenta obavezno sadrži pečat utvrđen zakonom kojim se uređuje pečat državnih i drugih organa.\nOdštampani primerak elektronskog dokumenta koji je overen od strane organa iz stava 2. ovog člana ima istu dokaznu snagu kao original u okviru sprovođenja tog postupka.\nPotvrdu o prijemu elektronskog dokumenta izdaje primalac elektronskog dokumenta ili pružalac usluge elektronske dostave.\nObaveza izdavanja potvrde o prijemu elektronskog dokumenta i elementi sadržaja potvrde uređuju se propisima ili voljom stranaka, ako zakonom nije drugačije određeno.\nElektronsko opštenje i elektronsko dostavljanje između organa javne vlasti i stranaka \nElektronsko opštenje i elektronsko dostavljanje između organa javne vlasti i stranaka vrši se u skladu sa zakonom kojim se uređuje opšti upravni postupak, zakonom kojim se uređuje elektronska uprava i drugim propisima, kao i putem usluge kvalifikovane elektronske dostave.\nDostavljanje elektronskih dokumenata između organa javne vlasti\nDostavljanje elektronskih dokumenata između organa javne vlasti obavlja se putem elektronske pošte, servisne magistrale organa, usluge kvalifikovane elektronske dostave ili drugim elektronskim putem, u skladu sa propisom.\nIII. ELEKTRONSKA IDENTIFIKACIJA\n1. Šeme elektronske identifikacije\nUslovi koje mora da ispunjava šema elektronske identifikacije\nŠema elektronske identifikacije mora:\n1) da sadrži podatke za identifikaciju lica na izdatim sredstvima za identifikaciju, koji jedinstveno određuju pravno ili fizičko lice;\n2) da obezbedi da pružalac usluge elektronske identifikacije obezbedi identifikacione podatke u okviru sredstva elektronske identifikacije koji odgovaraju licu kome je sredstvo izdato;\n3) da jasno definiše tehničke i druge uslove koji omogućavaju pouzdajućoj strani proveru identiteta;\n4) da ispunjava uslove za nivo pouzdanosti u koji se razvrstava, iz člana 18. ovog zakona.\nNivoi pouzdanosti šema elektronske identifikacije\nVlada, na predlog ministarstva nadležnog za poslove informacionog društva (u daljem tekstu: Ministarstvo), uređuje bliže uslove koje moraju da ispune šeme elektronske identifikacije za određene nivoe pouzdanosti, a naročito:\n1) način dokazivanja i provere identiteta fizičkog odnosno pravnog lica koje zahteva izdavanje sredstava elektronske identifikacije;\n2) način izdavanja sredstava elektronske identifikacije;\n3) mehanizam autentikacije, putem koga fizičko odnosno pravno lice korišćenjem sredstava identifikacije potvrđuje svoj identitet drugoj strani u elektronskoj transakciji;\n4) uslove koje treba da ispuni pružalac usluge elektronske identifikacije;\n4a) uslove koji se odnose na podatke koji se koriste u procesu prekogranične saradnje za fizička i pravna lica prilikom korišćenja registrovanih šema elektronske identifikacije, a koji od podataka o ličnosti sadrže ime i prezime, datum rođenja, adresu stanovanja i pol a u svrhu pouzdane provere identiteta lica;\n5) uslove koje treba da ispune drugi učesnici koji su uključeni u postupak izdavanja sredstava elektronske identifikacije;\n6) tehničke i bezbednosne karakteristike sredstava elektronske identifikacije koja se izdaju;\n7) minimalne tehničke i organizacione uslove u cilju obezbeđivanja interoperabilnosti šema elektronske identifikacije u skladu sa domaćim i međunarodnim standardima iz ove oblasti.\nUpis u Registar pružalaca usluga elektronske identifikacije i šema elektronske identifikacije \nPružalac usluge elektronske identifikacije podnosi Ministarstvu zahtev i potrebnu dokumentaciju za upis u Registar pružalaca usluga elektronske identifikacije i šema elektronske identifikacije.\nMinistarstvo propisuje sadržaj i način vođenja Registra iz stava 1. ovog člana, kao i način podnošenja zahteva za upis u taj registar, u skladu sa zakonom koji uređuje opšti upravni postupak, potrebnu dokumentaciju uz zahtev, obrazac zahteva i način objavljivanja podataka iz tog registra.\nZa utvrđivanje identiteta u elektronskom poslovanju mogu se koristiti šeme elektronske identifikacije koje su upisane u registar iz člana 19. ovog zakona, kao i šeme elektronske identifikacije koje nisu upisane u registar.\nIskaz volje ne može se osporiti samo zato što su, umesto potpisa, korišćene šeme elektronske identifikacije iz stava 1. ovog člana.\nŠema elektronske identifikacije koja je upisana u registar iz člana 19. ovog zakona (u daljem tekstu: registrovana šema elektronske identifikacije) može se koristiti za utvrđivanje identiteta stranke u opštenju sa organom javne vlasti.\nPropisom može biti određeno da se u slučaju iz stava 4. ovog člana može koristiti šema elektronske identifikacije srednjeg ili osnovnog nivoa pouzdanosti, ako su rizik od zloupotrebe i moguća šteta od zloupotrebe takvi da nije neophodno koristiti šemu visokog nivoa pouzdanosti.\nOdgovornost pri elektronskoj identifikaciji\nIzdavalac sredstava elektronske identifikacije odgovoran je za štetu koja je nastala zbog toga što sredstvo za identifikaciju nije izdato u skladu sa šemom elektronske identifikacije koja ispunjava uslove iz člana 17. ovog zakona.\nZa štetu nastalu usled neispravno sprovedenog postupka autentikacije odgovorna je strana koja sprovodi taj postupak, ako je štetu prouzrokovala namerno ili nepažnjom.\nBezbednosni uslovi koje treba da ispunjavaju pružaoci usluga elektronske identifikacije\nPružaoci usluga elektronske identifikacije preduzimaju potrebne tehničke, fizičke i organizacione mere za upravljanje rizicima koji ugrožavaju pouzdano i bezbedno pružanje tih usluga.\nTehničkim i organizacionim merama osigurava se da nivo bezbednosti odgovara stepenu rizika i predviđenom nivou pouzdanosti šeme elektronske identifikacije, uzimajući u obzir najnovija dostupna tehnološka rešenja, a posebno se preduzimaju mere za sprečavanje bezbednosnih incidenata i ograničavanje štetnih posledica eventualnih incidenata, kao i za obaveštavanje zainteresovanih strana o neželjenim efektima bezbednosnih incidenata.\n2. Prekogranična saradnja u oblasti elektronske identifikacije\nInteroperabilnost tehničkih sistema\nMinistarstvo sarađuje sa nadležnim međunarodnim telima po pitanjima prekogranične interoperabilnosti šema elektronske identifikacije i preduzima mere iz svoje nadležnosti kako bi se uspostavio što viši nivo interoperabilnosti šema elektronske identifikacije na nacionalnom nivou.\nPrekogranična interoperabilnost registrovanih šema elektronske identifikacije se ostvaruje putem uspostavljanja čvora koji omogućava prekograničnu autentikaciju lica, čime se obezbeđuje da se infrastruktura elektronske identifikacije jedne države poveže sa infrastrukturom elektronske identifikacije druge države.\nPropisom Vlade iz člana 18. stav 2. ovog zakona bliže se uređuju uslovi iz stava 4. tač. 5), 8) i 9) ovog člana koji se odnose na čvor.\nMinistarstvo Evropskoj komisiji može prijavljivati registrovane šeme elektronskog identiteta koje ispunjavaju uslove iz Uredbe EU br. 910/2014 Evropskog parlamenta i Saveta (u daljem tekstu: Uredba eIDAS).\nIV. USLUGE OD POVERENjA\nOdgovornost pružaoca usluga od poverenja i teret dokazivanja\nPružalac usluge od poverenja odgovoran je za štetu nastalu usled toga što nije postupio u skladu sa ovim zakonom ukoliko je štetu prouzrokovao namerno ili nepažnjom.\nTeret dokazivanja namere ili nepažnje pružaoca usluga od poverenja je na fizičkom ili pravnom licu koje zahteva naknadu štete iz stava 1. ovog člana.\nTeret dokazivanja da šteta nije nastala usled namere ili nepažnje kvalifikovanog pružaoca usluga od poverenja iz stava 1. ovog člana je na tom pružaocu usluga.\nPružalac usluga od poverenja nije odgovoran za štetu nastalu zbog korišćenja usluge kojom je prekoračeno naznačeno ograničenje, ako je korisnik usluge od poverenja o takvom ograničenju unapred obavešten.\nOdgovornost korisnika usluga od poverenja za čuvanje sredstava i podataka za formiranje elektronskog potpisa odnosno pečata\nKorisnik usluge od poverenja dužan je da čuva sredstva i podatke za formiranje elektronskog potpisa odnosno pečata od neovlašćenog pristupa i upotrebe, i da iste koristi u skladu sa odredbama ovog zakona.\nBezbednosni uslovi koje treba da ispunjavaju pružaoci usluga od poverenja\nPružaoci usluga od poverenja, uključujući pružaoce kvalifikovanih usluga od poverenja, preduzimaju potrebne tehničke i organizacione mere za upravljanje rizicima koji ugrožavaju pouzdano i bezbedno pružanje tih usluga od poverenja.\nTehničkim i organizacionim merama osigurava se da nivo bezbednosti odgovara stepenu rizika, uzimajući u obzir najnovija dostupna tehnološka rešenja, a posebno se preduzimaju mere za sprečavanje bezbednosnih incidenata i ograničavanje štetnih posledica eventualnih incidenata, kao i za obaveštavanje zainteresovanih strana o neželjenim efektima bezbednosnih incidenata.\nPružaoci usluga od poverenja, uključujući pružaoce kvalifikovanih usluga od poverenja, bez odlaganja, a najkasnije u roku od 24 sata od saznanja, obaveštavaju Ministarstvo o svakom narušavanju bezbednosti ili gubitku integriteta usluge koji imaju značajan uticaj na pružanje usluga od poverenja.\nAko bi ugrožavanje bezbednosti ili gubitak integriteta usluge od poverenja mogli nepovoljno uticati na korisnike usluga od poverenja, pružalac usluga od poverenja o povredi bezbednosti ili gubitku integriteta usluge, bez odlaganja, obaveštava korisnika usluga od poverenja.\nMinistarstvo obaveštava javnost ili zahteva od pružaoca usluga od poverenja da to učini, ako utvrdi da je objavljivanje podataka o povredi bezbednosti ili gubitka integriteta usluge u javnom interesu.\nMinistarstvo će ostvariti saradnju sa odgovarajućim institucijama drugih država po pitanju razmene podataka o narušavanju bezbednosti i integriteta, u skladu sa odgovarajućim potvrđenim međunarodnim sporazumima.\nMinistarstvo vrši sledeće poslove:\n1) vodi registar pružaoca kvalifikovanih usluga od poverenja;\n2) razmatra izveštaje o proveri ispunjenosti uslova za pružanje kvalifikovanih usluga od poverenja;\n3) vrši inspekcijski nadzor nad radom pružaoca usluga od poverenja;\n4) nalaže vanrednu proveru ispunjenosti uslova za pružanje kvalifikovanih usluga od poverenja, u skladu sa zakonom;\n5) sarađuje sa nadležnim organom za zaštitu podataka o ličnosti, i obaveštava ga bez odlaganja ukoliko dođe do saznanja da pružaoci kvalifikovanih usluga od poverenja ne postupaju u skladu sa propisima o zaštiti podataka o ličnosti;\n6) proverava postojanje i pravilnu primenu odredaba o planovima prekida aktivnosti u slučajevima kada pružalac kvalifikovane usluge od poverenja prekine svoje aktivnosti, uključujući način na koji se održava dostupnost informacija koje izdaje i prima pružalac kvalifikovane usluge od poverenja;\n7) sarađuje sa nadzornim telima iz člana 17. Uredbe eIDAS;\n8) obaveštava javnost o ugrožavanju bezbednosti ili gubitku celovitosti usluga od poverenja koji imaju značajan uticaj na pruženu uslugu od poverenja ili u njoj sadržane lične podatke.\nNadležnosti Ministarstva u okviru prekogranične saradnje u oblasti usluga od poverenja\nMinistarstvo obavlja i poslove:\n1) obaveštava nadležna tela stranih država o ugrožavanju bezbednosti ili gubitku celovitosti koji imaju značajan uticaj na pruženu uslugu od poverenja ili u njoj sadržane lične podatke;\n2) izveštava Evropsku komisiju o svojim aktivnostima u skladu sa Uredbom eIDAS, počev od dana stupanja Republike Srbije u članstvo u Evropskoj uniji.\n2. Opšte odredbe za kvalifikovane usluge od poverenja\nUspostavljanje odnosa između pružaoca i korisnika kvalifikovane usluge od poverenja\nO pružanju kvalifikovane usluge od poverenja zaključuje se ugovor između pružaoca i korisnika kvalifikovane usluge od poverenja, na zahtev korisnika.\nPružalac kvalifikovane usluge od poverenja dužan je da, pre zaključivanja ugovora iz stava 1. ovog člana, obavesti lice koje je podnelo zahtev za pružanje kvalifikovane usluge od poverenja o svim važnim okolnostima korišćenja usluge, a naročito o:\n1) propisima i pravilima koji se odnose na korišćenje kvalifikovane usluge od poverenja;\n2) eventualnim ograničenjima u korišćenju kvalifikovane usluge od poverenja;\n3) merama koje treba da realizuju korisnici kvalifikovane usluge od poverenja i o potrebnoj tehnologiji za bezbedno korišćenje kvalifikovane usluge od poverenja.\nKorisnik kvalifikovane usluge od poverenja može koristiti usluge od poverenja jednog ili više pružalaca usluga od poverenja.\nUslovi za pružanje kvalifikovanih usluga od poverenja\nPružalac kvalifikovanih usluga od poverenja mora:\n1) imati zaposlene koji poseduju neophodnu stručnost, iskustvo i kvalifikacije za primenu administrativnih i upravljačkih procedura koje odgovaraju domaćim i međunarodnim standardima i koji su prošli odgovarajuću obuku u oblasti informacione bezbednosti i zaštite podataka o ličnosti;\n2) biti osiguran od odgovornosti za štetu nastalu vršenjem kvalifikovane usluge od poverenja;\n3) koristiti sigurne uređaje i proizvode koji su zaštićeni od neovlašćene promene i garantuju tehničku bezbednost i pouzdanost procesa koje podržavaju;\n4) koristiti sigurne sisteme za čuvanje podataka koji su mu povereni tako:\n(1) da su javno raspoloživi samo kada je dobijena saglasnost lica čiji su to podaci,\n(2) da samo ovlašćena lica mogu unositi podatke i vršiti izmene,\n(3) da se može proveravati autentičnost podataka;\n5) sprovoditi mere protiv falsifikovanja i krađe podataka;\n6) čuvati u odgovarajućem vremenskom periodu sve relevantne informacije koje se odnose na podatke koji su kreirani ili primljeni od strane pružaoca kvalifikovanih usluga od poverenja, a posebno za svrhu pružanja dokaza u pravnim postupcima. Čuvanje se može vršiti elektronskim putem;\n7) voditi ažurnu, tačnu i bezbednim merama zaštićenu bazu podataka izdatih elektronskih sertifikata u slučaju kada pruža uslugu izdavanja kvalifikovanih elektronskih sertifikata, kao i bazu podataka koji su kreirani ili primljeni od strane pružaoca kvalifikovanih usluga od poverenja u okviru pružanja kvalifikovanih usluga od poverenja;\n8) imati ažuran plan završetka rada koji osigurava kontinuitet kvalifikovanih usluga od poverenja;\n9) osigurati obradu ličnih podataka u skladu sa zakonima Republike Srbije.\nPružalac kvalifikovane usluge od poverenja dužan je da donese akta kojima određuje:\n1) opšte uslove za pružanje usluge koji su javno dostupni;\n2) politike pružanja usluga i praktična pravila za pružanje usluga koje pružalac kvalifikovane usluge od poverenja koristi kako bi obezbedio pružanje usluge u skladu sa propisima i opštim uslovima iz tačke 1) ovog stava;\n3) informacionu bezbednost.\nPružaoci usluga od poverenja koji izdaju kvalifikovane elektronske sertifikate dužni su da dostavljaju Ministarstvu podatke o broju sertifikata izdatih od početka pružanja usluge do 31. decembra kalendarske godine i podatke o broju važećih sertifikata na dan 31. decembar kalendarske godine.\nAžurni podaci iz stava 3. ovog člana dostavljaju se redovno, najkasnije do 15. januara za prethodnu godinu, kao i po potrebi, vanredno, na zahtev Ministarstva.\nVlada, na predlog Ministarstva, bliže uređuje uslove za pružanje kvalifikovane usluge od poverenja iz stava 1. ovog člana i sadržaj akata iz stava 2. ovog člana, uključujući određivanje međunarodnih standarda koji se primenjuju.\nMinistarstvo propisuje najniži iznos osiguranja od rizika odgovornosti za štetu nastalu vršenjem usluge kvalifikovane usluge od poverenja.\nProvera identiteta korisnika kvalifikovane usluge od poverenja\nPri izdavanju kvalifikovanog sertifikata za usluge od poverenja pružalac kvalifikovane usluge od poverenja proverava podatke o identitetu fizičkog odnosno pravnog lica koji su sadržani u kvalifikovanom sertifikatu, u skladu sa zakonom.\nProveru podataka iz stava 1. ovog člana pružalac kvalifikovane usluge od poverenja vrši:\n1) uz fizičko prisustvo fizičkog lica ili ovlašćenog predstavnika pravnog lica ili\n2) putem javne isprave koja služi kao sredstvo identifikacije na daljinu, u skladu sa zakonom, ili\n3) putem identifikacije na daljinu u skladu sa zakonom.\nProvera podataka iz stava 2. ovog člana vrši se na način uređen propisom iz člana 31. ovog zakona koji bliže uređuje uslove za pružanje kvalifikovane usluge od poverenja.\nO promeni podataka iz stava 1. ovog člana, fizičko odnosno pravno lice dužno je da, bez odlaganja, obavesti pružaoca kvalifikovane usluge od poverenja.\nOcenjivanje ispunjenosti uslova za pružanje kvalifikovanih usluga od poverenja\nOcenjivanje ispunjenosti uslova za pružanje kvalifikovanih usluga od poverenja (u daljem tekstu: ocenjivanje ispunjenosti uslova) obavlja telo za ocenjivanje usaglašenosti koje je, u skladu sa zakonom kojim se uređuje akreditacija, akreditovano za ocenjivanje usaglašenosti pružaoca kvalifikovanih usluga od poverenja i kvalifikovanih usluga od poverenja koje oni pružaju.\nNakon sprovedenog ocenjivanja ispunjenosti uslova telo za ocenjivanje usaglašenosti sačinjava izveštaj o ocenjivanju usaglašenosti.\nOcenjivanje ispunjenosti uslova vrši se pre početka pružanja kvalifikovanih usluga od poverenja i najmanje jednom u 24 meseca.\nNakon završenog ocenjivanja ispunjenosti uslova pružalac usluge od poverenja dostavlja Ministarstvu izveštaj o ocenjivanju usaglašenosti, u roku od tri radna dana od dana kada ga je primio.\nMinistarstvo može naložiti vanredno ocenjivanje ispunjenosti uslova ako se utvrde nepravilnosti u pružanju kvalifikovanih usluga od poverenja ili ako nastupi incident koji je u značajnoj meri ugrozio ili narušio informacionu bezbednost.\nVanredno ocenjivanje ispunjenosti uslova vrši telo za ocenjivanje usaglašenosti koje nije povezano sa vršenjem prethodnog ocenjivanja.\nTroškove ocenjivanja ispunjenosti uslova, uključujući vanredna ocenjivanja, snosi pružalac kvalifikovane usluge od poverenja.\nMinistarstvo utvrđuje listu standarda koje mora da ispuni telo za ocenjivanje usaglašenosti, obaveznu sadržinu izveštaja o ocenjivanju usaglašenosti i postupak ocenjivanja ispunjenosti uslova odnosno ocenjivanja usaglašenosti kvalifikovanih usluga od poverenja.\nUpis u Registar pružalaca kvalifikovanih usluga od poverenja \nRegistar pružalaca kvalifikovanih usluga od poverenja predstavlja skup podataka o pružaocima kvalifikovanih usluga od poverenja i o kvalifikovanim uslugama od poverenja koji vodi Ministarstvo.\nPružalac kvalifikovanih usluga od poverenja podnosi Ministarstvu zahtev za upis u Registar pružalaca kvalifikovanih usluga od poverenja.\nPružalac kvalifikovanih usluga od poverenja mora biti upisan u registar iz stava 1. ovog člana pre otpočinjanja pružanja kvalifikovanih usluga od poverenja.\nUz zahtev iz stava 1. ovog člana prilažu se dokazi o činjenicama iskazanim u zahtevu uključujući izveštaj o ocenjivanju usaglašenosti iz člana 34. stav 4. ovog zakona kojim je ocenjeno da podnosilac zahteva i kvalifikovane usluge od poverenja koje on namerava da pruža ispunjavaju uslove iz ovog zakona.\nMinistarstvo rešava o upisu pružaoca kvalifikovanih usluga od poverenja u registar iz stava 1. ovog člana u roku od 60 dana od dana podnošenja urednog zahteva.\nU postupku rešavanja iz stava 4. ovog člana Ministarstvo može zahtevati prilaganje dodatnih dokaza, kao i dodatnu proveru tehničkih i bezbednosnih komponenti i operativnog rada.\nAko pružalac usluga prestane da ispunjava uslove propisane ovim zakonom Ministarstvo donosi rešenje o njegovom brisanju iz registra iz stava 1. ovog člana.\nRegistar iz stava 1. ovog člana od podataka o ličnosti sadrži podatke o odgovornim licima, i to: ime, prezime, funkciju i kontakt podatke kao što su službena adresa, službeni broj telefona i službena adresa elektronske pošte u svrhu dostupnosti podataka o pružaocu kvalifikovane usluge od poverenja sa kojim se zaključuje ugovor o pružanju usluge.\nMinistarstvo propisuje sadržaj i način vođenja registra iz stava 1. ovog člana, način podnošenja zahteva za upis u registar iz stava 1. ovog člana u skladu sa propisima koji uređuju opšti upravni postupak, potrebnu dokumentaciju uz zahtev, obrazac zahteva i način provere ispunjenosti uslova za pružanje kvalifikovane usluge od poverenja.\nPrestanak pružanja usluge izdavanja kvalifikovanih elektronskih sertifikata\nIzdavalac kvalifikovanih elektronskih sertifikata koji namerava da prestane sa obavljanjem delatnosti dužan je da o nameri raskida ugovora obavesti svakog korisnika kvalifikovane usluge od poverenja i Ministarstvo, najmanje tri meseca pre nastanka nameravanog prestanka obavljanja delatnosti.\nIzdavalac kvalifikovanih elektronskih sertifikata koji prestaje sa obavljanjem poslova dužan je da obezbedi kod drugog pružaoca usluga od poverenja nastavak obavljanja usluge za korisnike kvalifikovane usluge od poverenja kojima je izdao sertifikat, a ako za to nema mogućnosti, dužan je da opozove sve izdate sertifikate i o preduzetim merama odmah obavesti Ministarstvo.\nIzdavalac kvalifikovanih elektronskih sertifikata dužan je da dostavi svu dokumentaciju i neophodna tehnička sredstva u vezi sa obavljanjem usluga od poverenja drugom izdavaocu na koga prenosi obaveze obavljanja jedne ili više usluga od poverenja.\nAko izdavalac kvalifikovanih elektronskih sertifikata ne postupi u skladu sa stavom 3. ovog člana, dužan je da dostavi svu dokumentaciju Ministarstvu koje će izvršiti opoziv svih sertifikata, bez odlaganja, a na trošak izdavaoca kvalifikovanih elektronskih sertifikata.\nU slučaju privremene zabrane vršenja usluga, sertifikati izdati do dana nastanka uzroka zbog kojih je izrečena mera zabrane, ostaju u važnosti.\nUpotreba kvalifikovanih elektronskih sertifikata i kvalifikovanih elektronskih vremenskih žigova u softverskim rešenjima organa javne vlasti\nOrgan javne vlasti dužan je da u pružanju usluga elektronske uprave u smislu zakona kojim se uređuje elektronska uprava u softverskim rešenjima omogući upotrebu kvalifikovanih elektronskih sertifikata i kvalifikovanih elektronskih vremenskih žigova izdatih od svih pružalaca kvalifikovanih usluga od poverenja upisanih u Registar iz člana 35. ovog zakona.\nDržavni organ kao pružalac kvalifikovanih usluga od poverenja\nMinistarstvo vrši upis državnog organa u registar iz člana 35. ovog zakona, na osnovu uredbe iz stava 4. ovog člana.\nJavna lista kvalifikovanih usluga od poverenja\nJavna lista kvalifikovanih usluga od poverenja sadrži informaciju o relevantnim proteklim događajima u vezi sa statusom sadašnjih i bivših pružalaca i njihovih usluga tokom vremena, uključujući informaciju o početku pružanja, gubitku celovitosti usluge od poverenja, privremenoj zabrani, prestanku pružanja usluge, brisanju iz registra i drugim događajima zabeleženim u okviru poslova vođenja registra, inspekcijskog nadzora ili događajima prijavljenim od strane pružaoca, a koji utiču na prihvatljivost kvalifikovane usluge od poverenja i postupak utvrđivanja njenog statusa u određenom vremenskom trenutku.\nMinistarstvo propisuje tehničke uslove, formu i način objavljivanja javne liste kvalifikovanih usluga od poverenja i uslove koje ministarstvo nadležno za objavljivanje javne liste kvalifikovanih usluga od poverenja mora da obezbedi pri njenom formiranju, potpisivanju i objavljivanju.\nForma i način objavljivanja javne liste kvalifikovanih usluga od poverenja iz stava 6. ovog člana treba da budu usklađeni sa tehničkim uslovima za liste od poverenja iz člana 22. Uredbe eIDAS.\nZnak pouzdanosti za kvalifikovane usluge od poverenja\nZnak pouzdanosti za kvalifikovane usluge od poverenja (u daljem tekstu: Znak pouzdanosti) je znak kojim se na jednostavan, prepoznatljiv i jasan način označava kvalifikovana usluga od poverenja.\nRegistrovani pružaoci kvalifikovanih usluga od poverenja imaju pravo da koriste Znak pouzdanosti za kvalifikovane usluge od poverenja koje pružaju.\nZnak pouzdanosti iz stava 1. koristi se do stupanja Republike Srbije u članstvo u Evropskoj uniji.\nMinistarstvo propisuje izgled, sastav, veličinu i dizajn Znaka pouzdanosti za kvalifikovane usluge od poverenja.\nPrekogranično priznavanje kvalifikovanih usluga od poverenja\nKvalifikovana usluga od poverenja koju pruža strani pružalac usluge od poverenja u reciprocitetu je sa domaćom uslugom od poverenja u zemlji stranog pružaoca usluge, što je regulisano potvrđenim međunarodnim sporazumom.\nV. POJEDINE VRSTE USLUGA OD POVERENjA\nUsluge od poverenja se pružaju u oblastima:\n1) elektronskog potpisa i elektronskog pečata;\n2) elektronskog vremenskog žiga;\n3) elektronske dostave;\n4) autentikacije veb sajtova;\n5) elektronskog čuvanja dokumenata.\nKvalifikovane usluge od poverenja su:\n1) izdavanje kvalifikovanih sertifikata za elektronski potpis;\n2) usluga upravljanja kvalifikovanim sredstvom za kreiranje elektronskog potpisa na daljinu;\n3) usluga validacije kvalifikovanog elektronskog potpisa;\n4) izdavanje kvalifikovanih sertifikata za elektronski pečat;\n5) usluga upravljanja kvalifikovanim sredstvom za kreiranje elektronskog pečata na daljinu;\n6) usluga validacije kvalifikovanog elektronskog pečata;\n7) izdavanje kvalifikovanih elektronskih vremenskih žigova;\n8) usluga kvalifikovane elektronske dostave;\n9) usluga izdavanja kvalifikovanih sertifikata za autentikaciju veb sajtova;\n10) usluga kvalifikovanog elektronskog čuvanja dokumenata.\nPružalac usluga od poverenja odnosno kvalifikovanih usluga od poverenja može pružati jednu ili više usluga iz st. 1. i 2. ovog člana.\n1. Elektronski potpis i elektronski pečat\nNapredni elektronski potpis i napredni elektronski pečat\nNapredni elektronski potpis odnosno napredni elektronski pečat mora:\n1) na nedvosmislen način da bude povezan sa potpisnikom odnosno pečatiocem;\n2) da omogućava utvrđivanje identiteta potpisnika, odnosno pečatioca;\n3) da bude izrađen korišćenjem podataka za izradu elektronskog potpisa odnosno elektronskog pečata koje potpisnik odnosno pečatilac može, uz visok nivo pouzdanosti, koristiti pod svojom isključivom kontrolom;\n4) da bude povezan sa elektronski potpisanim odnosno elektronski pečatiranim podacima, na način da se može utvrditi bilo koja naknadna izmena tih podataka.\nSadržaj kvalifikovanog elektronskog sertifikata\nKvalifikovani elektronski sertifikat mora da sadrži:\n1) oznaku, u formi pogodnoj za automatsku obradu, da se elektronski sertifikat koristi kao kvalifikovani sertifikat za elektronski potpis, odnosno pečat;\n2) skup podataka koji jedinstveno identifikuju kvalifikovanog pružaoca usluge od poverenja za izdavanje kvalifikovanog elektronskog sertifikata uključujući, najmanje, zemlju porekla pružaoca i naziv pružaoca;\n3) skup podataka koji jedinstveno identifikuju potpisnika odnosno pečatioca uključujući najmanje:\n(1) za potpisnika:\n– ime i prezime ili pseudonim, a ukoliko je upotrebljen pseudonim to mora biti jasno obeleženo u okviru kvalifikovanog elektronskog sertifikata;\n– JMBG, ukoliko je u zahtevu za izdavanje sertifikata potpisnik zahtevao da sertifikat sadrži JMBG;\n(2) za pečatioca: naziv, država i matični broj odnosno jedinstvena identifikaciona oznaka u skladu sa pravnom regulativom te države, ukoliko postoji;\n4) podatke za proveru elektronskog potpisa odnosno elektronskog pečata, koji odgovaraju podacima za kreiranje tog elektronskog potpisa odnosno elektronskog pečata;\n5) podatke o početku i kraju važenja kvalifikovanog elektronskog sertifikata;\n6) serijski broj kvalifikovanog elektronskog sertifikata, koji mora biti jedinstven u okviru izdavaoca kvalifikovanog elektronskog sertifikata;\n7) napredni elektronski potpis ili napredni elektronski pečat izdavaoca kvalifikovanog elektronskog sertifikata;\n8) lokaciju na kojoj je, bez naknade, dostupan sertifikat naprednog elektronskog potpisa odnosno naprednog elektronskog pečata iz tačke 7) ovog stava;\n9) lokaciju usluge putem koje se proverava status validnosti kvalifikovanog elektronskog sertifikata;\n10) oznaku da su podaci za kreiranje elektronskog potpisa odnosno pečata, koji odgovaraju podacima za proveru elektronskog potpisa odnosno pečata iz kvalifikovanog elektronskog sertifikata, sadržani u kvalifikovanom sredstvu za kreiranje elektronskog potpisa odnosno pečata, ukoliko je taj uslov ispunjen.\nKvalifikovani elektronski sertifikati, pored obeležja iz stava 1. ovog člana, mogu uključivati dodatna obeležja.\nMinistarstvo bliže propisuje uslove koje moraju da ispunjavaju kvalifikovani elektronski sertifikati iz stava 1. ovog člana.\nOpoziv i suspenzija kvalifikovanog elektronskog sertifikata\nIzdavalac kvalifikovanih sertifikata dužan je da izvrši opoziv izdatih sertifikata, kada:\n3) utvrdi da je podatak u sertifikatu pogrešan;\n4) utvrdi da su podaci za proveru kvalifikovanog elektronskog potpisa odnosno pečata ili sistem pružaoca kvalifikovanih usluga od poverenja ugroženi na način koji utiče na bezbednost i pouzdanost sertifikata;\n5) utvrdi da su podaci za elektronsko potpisivanje odnosno pečatiranje ili sistem vlasnika sertifikata ugroženi na način koji utiče na pouzdanost i bezbednost elektronskog potpisa;\n6) prestaje sa radom ili mu je rad zabranjen.\nIzdavalac kvalifikovanih sertifikata dužan je da obavesti korisnika kvalifikovane usluge od poverenja o opozivu sertifikata u roku od 24 časa od primljenog obaveštenja, odnosno nastanka okolnosti zbog kojih se sertifikat opoziva.\nKorisnik kvalifikovane usluge od poverenja dužan je da odmah zatraži opoziv svog kvalifikovanog elektronskog sertifikata u slučaju gubitka ili oštećenja uređaja ili podataka za kreiranje sertifikata.\nU slučaju opoziva kvalifikovani elektronski sertifikat trajno prestaje da važi od trenutka opoziva.\nU slučaju suspenzije kvalifikovani elektronski sertifikat gubi važnost tokom perioda trajanja suspenzije.\nPodaci o suspenziji i periodu trajanja suspenzije kvalifikovanog elektronskog sertifikata upisuju se u bazu podataka izdatih sertifikata koju vodi izdavalac kvalifikovanih elektronskih sertifikata i moraju biti vidljivi tokom trajanja suspenzije u okviru usluga kojima se pružaju informacije o statusu sertifikata.\nČuvanje dokumentacije o izdatim i opozvanim kvalifikovanim sertifikatima\nIzdavalac kvalifikovanih elektronskih sertifikata dužan je da čuva kompletnu dokumentaciju o izdatim i opozvanim kvalifikovanim elektronskim sertifikatima, kao sredstvo za dokazivanje i verifikaciju u upravnim, sudskim i drugim postupcima, najmanje deset godina po prestanku važenja sertifikata.\nPodaci iz stava 1. ovog člana mogu se čuvati u elektronskoj formi.\nKvalifikovana sredstva za kreiranje elektronskog potpisa i pečata\nČlan 46. \nKvalifikovano sredstvo za kreiranje elektronskog potpisa odnosno pečata mora da, pomoću odgovarajućih tehničkih rešenja i postupaka, obezbedi:\n1) poverljivost podataka za kreiranje elektronskog potpisa odnosno pečata;\n2) da se podaci za kreiranje elektronskog potpisa, odnosno pečata pojavljuju samo jednom;\n3) da se podaci za kreiranje elektronskog potpisa, odnosno pečata ne mogu dobiti izvan sredstva za kreiranje elektronskog potpisa, odnosno pečata upotrebom dostupne tehnologije u razumnom vremenu;\n4) da je elektronski potpis, odnosno pečat pouzdano zaštićen od falsifikovanja upotrebom dostupne tehnologije;\n5) mogućnost pouzdane zaštite podataka za kreiranje elektronskog potpisa, odnosno pečata od neovlašćenog korišćenja.\nSredstva za kreiranje kvalifikovanog elektronskog potpisa, odnosno pečata, prilikom kreiranja elektronskog potpisa odnosno pečata, ne smeju promeniti podatke koji se potpisuju odnosno pečatiraju ili onemogućiti potpisniku, odnosno pečatiocu uvid u te podatke pre procesa kreiranja kvalifikovanog elektronskog potpisa odnosno pečata.\nKvalifikovano sredstvo za kreiranje elektronskog potpisa, odnosno pečata na daljinu korisnik kvalifikovane usluge od poverenja može koristiti putem usluge upravljanja kvalifikovanim sredstvom za kreiranje elektronskog potpisa, odnosno pečata na daljinu (u daljem tekstu: usluga upravljanja kvalifikovanim sredstvom na daljinu), što takođe predstavlja kvalifikovanu uslugu od poverenja.\nIzuzetno od stava 1. ovog člana, kvalifikovani pružalac usluga od poverenja iz stava 3. ovog člana može izraditi kopiju podataka za izradu elektronskog potpisa, odnosno pečata u svrhu zaštite od gubitka podataka ako:\n1) izrada i čuvanje kopija podataka za kreiranje kvalifikovanog elektronskog potpisa odnosno pečata ne umanjuju propisani nivo zaštite tih podataka;\n2) broj izrađenih kopija podataka za kreiranje elektronskog potpisa odnosno pečata nije veći nego što je to neophodno za obezbeđivanje kontinuiteta pružanja usluge.\nMinistarstvo bliže propisuje uslove koje mora da ispunjava sredstvo za kreiranje kvalifikovanog elektronskog potpisa odnosno pečata.\nSertifikacija kvalifikovanih sredstava za kreiranje elektronskog potpisa odnosno pečata i upis u Registar kvalifikovanih sredstava za kreiranje elektronskih potpisa i elektronskih pečata \nRegistar kvalifikovanih sredstava za kreiranje elektronskih potpisa i elektronskih pečata predstavlja skup podataka o kvalifikovanim sredstvima za kreiranje elektronskih potpisa i elektronskih pečata, koji vodi Ministarstvo.\nZahtev za upis u Registar iz stava 3. ovog zakona podnosi se Ministarstvu, na osnovu izveštaja koje dobija od imenovanih tela.\nSastavni deo Registra iz stava 3. ovog člana su i kvalifikovana sredstva za kreiranje elektronskog potpisa i elektronskog pečata sa liste koju, u skladu sa članom 31. Uredbe eIDAS, objavljuje Evropska komisija.\nMinistarstvo propisuje sadržaj i način vođenja Registra iz stava 3. ovog člana, način podnošenja zahteva za upis u taj registar u skladu sa propisima koji uređuju opšti upravni postupak, potrebnu dokumentaciju uz zahtev i obrazac zahteva.\nPostupak validacije kvalifikovanog elektronskog potpisa i kvalifikovanog elektronskog pečata\nPostupkom validacije utvrđuje se da elektronski potpis predstavlja ispravan kvalifikovani elektronski potpis kada:\n1) je utvrđeno da je sertifikat koji prati elektronski potpis u trenutku potpisivanja predstavljao kvalifikovani elektronski sertifikat;\n2) je utvrđeno da je kvalifikovani elektronski sertifikat izdat od strane pružaoca usluge izdavanja kvalifikovanih sertifikata za elektronski potpis i da je važio u trenutku potpisivanja;\n3) je utvrđeno da podaci za validaciju elektronskog potpisa iz kvalifikovanog elektronskog sertifikata odgovaraju kombinaciji elektronskog potpisa i podataka koji su potpisani elektronskim potpisom;\n4) je pouzdajućoj strani tačno prikazan skup podataka iz kvalifikovanog elektronskog sertifikata koji jedinstveno identifikuju potpisnika;\n5) su pouzdajućoj strani tačno prikazani podaci koji su potpisani elektronskim potpisom;\n6) je korišćenje pseudonima jasno naznačeno pouzdajućoj strani, u slučaju da je prilikom elektronskog potpisivanja korišćen pseudonim;\n7) je utvrđeno da je elektronski potpis kreiran korišćenjem kvalifikovanog sredstva za kreiranje elektronskog potpisa;\n8) je utvrđeno da nije narušen integritet podataka koji su potpisani elektronskim potpisom;\n9) je utvrđeno da elektronski potpis ispunjava uslove za napredni elektronski potpis iz ovog zakona.\nSistem koji se koristi za validaciju kvalifikovanog elektronskog potpisa obezbeđuje tačan rezultat postupka validacije pouzdajućoj strani i omogućava joj identifikovanje bilo kog problema od značaja za pouzdanost.\nOdredbe st. 1. i 2. ovog člana shodno se primenjuju na elektronski pečat.\nMinistarstvo bliže propisuje uslove za postupak validacije kvalifikovanog elektronskog potpisa i kvalifikovanog elektronskog pečata.\nUsluga kvalifikovane validacije kvalifikovanih elektronskih potpisa i kvalifikovanih elektronskih pečata\nPružalac usluge kvalifikovane validacije kvalifikovanih elektronskih potpisa odnosno pečata obezbeđuje:\n1) validaciju kvalifikovanog elektronskog potpisa odnosno pečata u skladu sa članom 48. ovog zakona;\n2) da pouzdajuća strana koja koristi uslugu dobije rezultat postupka validacije elektronskim putem na automatizovan način, koji je pouzdan i efikasan;\n3) da je rezultat postupka validacije iz tačke 2) ovog stava pečatiran naprednim elektronskim pečatom ili potpisan naprednim elektronskim potpisom pružaoca usluge.\nMinistarstvo bliže propisuje uslove za pružanje usluge kvalifikovane validacije kvalifikovanih elektronskih potpisa i kvalifikovanih elektronskih pečata.\nPravno dejstvo elektronskog potpisa\nElektronskom potpisu ne može se osporiti punovažnost ili dokazna snaga samo zbog toga što je u elektronskom obliku ili što ne ispunjava uslove za kvalifikovani elektronski potpis.\nKvalifikovani elektronski potpis ima isto pravno dejstvo kao i svojeručni potpis.\nKvalifikovani elektronski potpis može da zameni overu svojeručnog potpisa, ako je to propisano posebnim zakonom.\nOdredbe st. 1. i 2. ovog člana ne primenjuju se na pravne poslove za koje je posebnim zakonom predviđeno da se ne mogu preduzeti u elektronskoj formi.\nUgovori i drugi pravni poslovi za koje je posebnim zakonom predviđeno da se sačinjavaju u formi overe potpisa, javno potvrđene (solemnizovane) isprave, ili u formi javnobeležničkog zapisa ne mogu se sačiniti u skladu sa st. 1. i 2. ovog člana već u skladu sa propisima kojima se uređuje overa potpisa, potvrđivanje i sačinjavanje isprava o pravnim poslovima.\nPravno dejstvo elektronskog pečata\nElektronskom pečatu ne može se osporiti punovažnost ili dokazna snaga samo zbog toga što je u elektronskom obliku ili što ne ispunjava uslove za kvalifikovani elektronski pečat.\nZa kvalifikovani elektronski pečat važi pravna pretpostavka očuvanosti integriteta i tačnosti porekla podataka za koje je vezan.\nAkt organa javne vlasti koji se donosi u vršenju javnih ovlašćenja u obliku elektronskog dokumenta umesto pečata odnosno potpisa službenog lica i pečata sadrži kvalifikovani elektronski pečat tog organa ili kvalifikovani elektronski potpis ovlašćenog lica organa javne vlasti.\nKvalifikovani elektronski pečat na podnesku u postupku koji organi javne vlasti sprovode u vršenju javnih ovlašćenja u obliku elektronskog dokumenta ima isto pravno dejstvo kao i svojeručni potpis, odnosno pečat.\nOdredbe st. 1–4. ovog člana ne primenjuju se na pravne poslove za koje je posebnim zakonom predviđeno da se ne mogu preduzeti u elektronskoj formi.\nUgovori i drugi pravni poslovi za koje je posebnim zakonom predviđeno da se sačinjavaju u formi overe potpisa, javno potvrđene (solemnizovane) isprave, ili u formi javnobeležničkog zapisa ne mogu se sačiniti u skladu sa st. 1–4. ovog člana već u skladu sa propisima kojima se uređuje overa potpisa, potvrđivanje i sačinjavanje isprava o pravnim poslovima.\n2. Elektronski vremenski žig\nUslovi za kvalifikovane elektronske vremenske žigove\nKvalifikovani elektronski vremenski žig mora:\n1) da je povezan sa koordiniranim univerzalnim vremenom (UTC) tako da se sprečava svaka mogućnost promene podataka koja se ne može otkriti;\n2) da je zasnovan na preciznom vremenskom izvoru;\n3) da je izdat od strane pružaoca usluge izdavanja kvalifikovanog vremenskog žiga;\n4) da je potpisan, odnosno pečatiran od strane pružaoca usluge izdavanja kvalifikovanog vremenskog žiga pomoću naprednog elektronskog potpisa ili naprednog elektronskog pečata.\nMinistarstvo propisuje bliže uslove za kvalifikovane elektronske vremenske žigove.\nPravno dejstvo elektronskog vremenskog žiga\nElektronskom vremenskom žigu ne može se osporiti punovažnost ili dokazna snaga samo zbog toga što je u elektronskom obliku ili što ne ispunjava uslove za kvalifikovan vremenski žig.\nZa kvalifikovani elektronski vremenski žig i podatke kojima je taj vremenski žig pridružen važi pravna pretpostavka tačnosti datuma i vremena iskazanog u vremenskom žigu i očuvanosti integriteta tih podataka u odnosu na taj vremenski trenutak.\n3. Elektronska dostava\nUslovi za usluge kvalifikovane elektronske dostave\nUsluga kvalifikovane elektronske dostave mora:\n1) da je pružana od strane jednog ili više pružaoca kvalifikovanih usluga od poverenja;\n2) da, uz visok nivo pouzdanosti, obezbeđuje identifikaciju pošiljaoca;\n3) da obezbeđuje identifikaciju primaoca prilikom dostave podataka;\n4) u procesu slanja i prijema elektronske poruke, da koristi napredni elektronski potpis ili napredni elektronski pečat pružaoca usluge kvalifikovane elektronske dostave u svrhu sprečavanja neprimećene promene podataka;\n5) da obezbedi da izmena podataka izvršena u svrhu slanja ili prijema podataka mora biti jasno naznačena pošiljaocu i primaocu;\n6) da obezbedi da vreme i datum slanja, prijema i eventualne izmene podataka moraju biti naznačeni kvalifikovanim elektronskim vremenskim žigom;\n7) da, u slučaju da se podaci prenose između dva ili više pružalaca usluge kvalifikovane elektronske dostave, obezbedi da se uslovi iz ovog stava primenjuju na svakog od njih.\nČlan 55. \nPotvrde iz stava 1. ovog člana pružalac usluge dostavlja automatski u elektronskom obliku potpisane naprednim elektronskim pečatom, a na zahtev ih može izdati u elektronskom ili papirnom obliku.\nPotvrda iz stava 1. tač. 1) i 2) ovog člana sadrži:\n2) podatke o pošiljaocu i primaocu, koji od podataka o ličnosti mogu da sadrže podatke iz člana 43. stav 1. tačka 3) ovog zakona kao i adresu za elektronsku dostavu;\n4) datum i vreme prijema i prosleđivanja elektronske poruke od strane pružaoca usluge, odnosno datum i vreme preuzimanja dostavljene elektronske poruke od strane primaoca.\nPotvrda iz stava 1. tačka 2) ovog člana smatra se dostavnicom u elektronskom obliku u smislu zakona kojim se uređuje upravni postupak, pri čemu se datum i vreme preuzimanja iz stava 3. tačka 4) ovog člana smatraju datumom i vremenom uručenja.\nDatum i vreme prijema podneska koji je stranka u upravnom postupku uputila organu putem kvalifikovane elektronske dostave smatra se da je datum i vreme preuzimanja iz stava 3. tačka 4) ovog člana.\nAko dođe do tehničkih problema prilikom elektronskog dostavljanja odnosno prijema podataka, pružalac usluge kvalifikovane elektronske dostave dužan je da o tome obavesti pošiljaoca i primaoca.\nMinistarstvo propisuje bliže uslove za usluge kvalifikovane elektronske dostave iz člana 54. ovog zakona i sadržaj potvrda iz stava 3. ovog člana.\nRazmena elektronskih poruka iz stava 1. ovog člana vrši se na način uređen propisom iz člana 55. ovog zakona koji bliže uređuje uslove za usluge kvalifikovane elektronske dostave.\nPravno dejstvo usluge elektronske dostave\nPodacima poslatim ili primljenim putem usluge elektronske dostave ne može se osporiti pravna snaga i dopuštenost kao dokaz u pravnom prometu samo iz razloga što su u elektronskoj formi ili iz razloga što ne ispunjavaju sve uslove usluge kvalifikovane elektronske dostave.\nZa podatke iz elektronske poruke poslate ili primljene putem usluge kvalifikovane elektronske dostave važi pravna pretpostavka integriteta podataka, slanja podataka od naznačenog pošiljaoca, prijem od strane naznačenog primaoca, pouzdanosti datuma i vremena slanja ili primanja.\n4. Autentikacija veb sajtova\nKvalifikovani sertifikati za autentikaciju veb sajtova\nAutentikacija veb sajta koristi se za potvrdu identiteta veb sajta od strane korisnika kvalifikovane usluge od poverenja, kojom se garantuje njegova pouzdanost korišćenja.\nZa autentikaciju veb sajta koristi se kvalifikovani sertifikat koji izdaje pružalac kvalifikovanih usluga od poverenja.\nKvalifikovani sertifikat za autentikaciju veb sajta mora da ispunjava uslove iz člana 59. ovog zakona.\nSadržaj kvalifikovanih sertifikata za autentikaciju veb sajtova\nKvalifikovani sertifikati za autentikaciju veb sajtova sadrže:\n1) oznaku, koja se može prepoznati pri automatskoj obradi, da je sertifikat izdat kao kvalifikovani sertifikat za autentikaciju veb sajtova;\n2) skup podataka koji nedvosmisleno predstavljaju pružaoca usluge izdavanja kvalifikovanih sertifikata za autentikaciju veb sajtova, što obavezno uključuje državu sedišta, poslovno ime i matični broj tog pružaoca usluge;\n3) ime i prezime ili pseudonim fizičkog lica kome je izdat sertifikat, odnosno poslovno ime i matični broj pravnog lica kome je izdat sertifikat;\n4) adresu, odnosno sedište fizičkog ili pravnog lica kome je izdat sertifikat;\n5) naziv internet domena fizičkog ili pravnog lica kome je izdat sertifikat;\n6) podatke o početku i kraju roka važenja sertifikata;\n7) identifikacionu oznaku sertifikata koja mora da bude jedinstvena za pružaoca usluge izdavanja kvalifikovanih sertifikata za autentikaciju veb sajtova;\n8) napredan elektronski potpis ili napredan elektronski pečat pružaoca usluge izdavanja kvalifikovanih sertifikata za autentikaciju veb sajtova;\n9) lokaciju na kojoj je, bez naknade, dostupan sertifikat naprednog elektronskog potpisa odnosno naprednog elektronskog pečata iz tačke 8) ovog stava;\n10) lokaciju usluge putem koje se proverava status validnosti kvalifikovanog elektronskog sertifikata.\n5. Elektronsko čuvanje dokumenta\nPriprema dokumenata za elektronsko čuvanje\nPriprema dokumenata za elektronsko čuvanje odnosi se na:\n1) dokumenta koja su izvorno nastala u elektronskom obliku koji je pogodan za čuvanje;\n2) konverziju dokumenta u drugačiji elektronski oblik pogodan za čuvanje;\n3) digitalizaciju dokumenta koja su izvorno nastala u obliku koji nije elektronski u oblik pogodan za čuvanje.\nDokument pripremljen za elektronsko čuvanje može obuhvatiti i dodatne podatke koji opisuju dokument ili su izvedeni iz dokumenta.\nPriprema dokumenata za pouzdano elektronsko čuvanje\nPriprema dokumenta za pouzdano elektronsko čuvanje mora:\n1) da obezbedi da svi bitni elementi sadržaja izvornog dokumenta budu verno preneti u dokument pripremljen za elektronsko čuvanje, uzimajući u obzir prirodu i svrhu dokumenta, tj. očuvan je integritet sadržaja dokumenta;\n2) da obezbedi da je očuvana upotrebljivost sadržaja izvornog dokumenta;\n3) da obezbedi da su uključeni svi elementi sadržaja izvornog dokumenta koji su od značaja za autentičnost;\n4) da obezbedi potvrdu vernosti izvornog dokumenta i tačnost dodatno uključenih podataka kvalifikovanim elektronskim pečatom ili potpisom sa pridruženim vremenskim žigom;\n5) da obezbedi sprovođenje kontrole tačnosti i kvaliteta konverzije kao i otklanjanje grešaka nastalih u postupku konverzije;\n6) da obezbedi da se dopune sadržaja, unete zabeležbe i podaci o preduzetim radnjama čuvaju odvojeno od izvornih dokumenata;\n7) da obezbedi da se o preduzetim radnjama u postupku pripreme za elektronsko čuvanje vodi uredna evidencija.\nAko je propisani rok za čuvanje dokumenta duži od pet godina, dokument pripremljen za čuvanje treba da bude u formatu koji je pogodan za dugoročno čuvanje.\nVlada, na predlog Ministarstva, uređuje bliže uslove koje mora da ispunjava pouzdana priprema dokumenta za elektronsko čuvanje i formate dokumenta koji su pogodni za dugotrajno čuvanje.\nPouzdano elektronsko čuvanje dokumenta\nPouzdano elektronsko čuvanje dokumenata koji u izvornom obliku sadrže kvalifikovani elektronski potpis odnosno pečat, kao potvrdu integriteta i porekla tih dokumenata, vrši se tako da se tokom čuvanja koriste postupci i tehnološka rešenja kojima se obezbeđuje mogućnost dokazivanja validnosti kvalifikovanog elektronskog potpisa odnosno pečata tokom celog perioda čuvanja.\nPouzdano elektronsko čuvanje dokumenata pripremljenih u skladu sa članom 61. ovog zakona, kojima je kvalifikovanim elektronskim potpisom odnosno pečatom iz člana 61. stav 1. tačka 4) potvrđena vernost izvornom dokumentu i tačnost dodatno uključenih podataka, vrši se tako da se tokom čuvanja koriste postupci i tehnološka rešenja kojima se obezbeđuje mogućnost dokazivanja validnosti kvalifikovanog elektronskog potpisa odnosno pečata tokom celog perioda čuvanja.\nMinistarstvo propisuje bliže uslove za postupke i tehnološka rešenja iz st. 1. i 2. ovog člana.\nMinistarstvo nadležno za poslove kulture uređuje bliže uslove, zadatke, poslove, standarde i procese digitalizacije kulturnog nasleđa i savremenog stvaralaštva koji se odnose na postupke i tehnološka rešenja iz čl. 61. i 62. ovog zakona.\nUsluga kvalifikovanog elektronskog čuvanja dokumenata\nUsluga kvalifikovanog elektronskog čuvanja dokumenata je kvalifikovana usluga od poverenja putem koje se pruža pouzdano elektronsko čuvanje dokumenata u skladu sa čl. 60– 62. ovog zakona.\nPružalac usluge kvalifikovanog elektronskog čuvanja dokumenta može se opredeliti da uslugu kvalifikovanog elektronskog čuvanja dokumenata ograniči samo na čuvanje dokumenata koji u izvornom obliku sadrže kvalifikovani elektronski potpis odnosno pečat.\nZa dokument koji se čuva u okviru usluge kvalifikovanog elektronskog čuvanja dokumenata važi pravna pretpostavka vernosti izvornom dokumentu, o čemu pružalac usluge kvalifikovanog elektronskog čuvanja dokumenta izdaje potvrdu.\nAko se dokument čuva u okviru usluge kvalifikovanog elektronskog čuvanja dokumenata tako da period čuvanja predviđen tom uslugom obuhvata propisani period čuvanja datog dokumenta, izvorni dokument može biti uništen, osim ako nije drugačije propisano.\nPoslovi inspekcije za elektronsku identifikaciju i usluge od poverenja u elektronskom poslovanju\nInspekcija za elektronsku identifikaciju i usluge od poverenja u elektronskom poslovanju vrši inspekcijski nadzor nad primenom ovog zakona i radom pružalaca usluga elektronske identifikacije i pružalaca usluga od poverenja (u daljem tekstu: pružaoci usluga) preko inspektora za elektronsku identifikaciju i usluge od poverenja (u daljem tekstu: inspektor).\nU okviru inspekcijskog nadzora pružalaca usluga inspektor utvrđuje da li su ispunjeni uslovi propisani ovim zakonom i propisima donetim za sprovođenje ovog zakona.\nInspektor je ovlašćen da u postupku inspekcijskog nadzora:\n1) nalaže otklanjanje utvrđenih nepravilnosti i za to ostavi rok;\n2) zabranjuje upotrebu neadekvatnih postupaka i infrastrukture, i daje rok pružaocu usluga u kojem je dužan da obezbedi adekvatne postupke i infrastrukturu;\n3) privremeno zabranjuje vršenje usluge pružaoca usluga do otklanjanja neadekvatnosti postupaka i infrastrukture;\n4) naređuje privremeni opoziv nekog ili svih sertifikata izdatih od strane pružaoca usluge, ako postoji osnovana sumnja da se radi o neadekvatnom postupku ili falsifikatu.\nVII. KAZNENE, PRELAZNE I ZAVRŠNE ODREDBE\nNovčanom kaznom od 50.000 do 2.000.000 dinara kazniće se za prekršaj pružalac kvalifikovane usluge od poverenja – pravno lice ako:\n1) ne preduzima potrebne tehničke i organizacione mere za upravljanje rizicima koji ugrožavaju pouzdano i bezbedno pružanje tih usluga od poverenja (član 27. stav 1);\n2) bez odlaganja, a najkasnije u roku od 24 sata od saznanja, ne obavesti Ministarstvo o svakom narušavanju bezbednosti ili gubitku integriteta usluge koji imaju značajan uticaj na pružanje usluga od poverenja (član 27. stav 3);\n3) o povredi bezbednosti ili gubitku integriteta usluge, bez odlaganja, ne obavesti korisnika usluge od poverenja, ako bi ugrožavanje bezbednosti ili gubitak integriteta usluge od poverenja moglo nepovoljno uticati na korisnike usluga od poverenja (član 27. stav 4);\n4) pre zaključenja ugovora iz člana 30. stav 1. ovog zakona ne obavesti lice koje je podnelo zahtev za pružanje kvalifikovane usluge od poverenja o svim važnim okolnostima korišćenja usluge iz člana 30. stav 2. tač. 1)–3) ovog zakona (član 30. stav 2);\n5) ne ispunjava uslove iz člana 31. (član 31);\n6) pri izdavanju kvalifikovanog sertifikata za usluge od poverenja ne proveri podatke o identitetu fizičkog odnosno pravnog lica koji su sadržani u kvalifikovanom sertifikatu, u skladu sa članom 33. stav 2. zakona (član 33. st. 1. i 2);\n7) ne izvrši proveru ispunjenosti uslova pre početka pružanja kvalifikovanih usluga od poverenja, odnosno najmanje jednom u 24 meseca (član 34. stav 3);\n8) ne izvrši nalog za vanredno ocenjivanje ispunjenosti uslova (član 34. stav 5);\n9) pre otpočinjanja pružanja kvalifikovanih usluga od poverenja ne bude upisan u Registar pružaoca kvalifikovanih usluga od poverenja (član 35. stav 3);\n10) izdavalac kvalifikovanih elektronskih sertifikata, koji namerava da prestane sa obavljanjem delatnosti, o nameri raskida ugovora ne obavesti svakog korisnika kvalifikovane usluge od poverenja i Ministarstvo najmanje tri meseca pre nastanka o nameravanom prestanku obavljanja delatnosti (član 36. stav 1);\n11) u slučaju prestanka sa obavljanjem poslova ne obezbedi kod drugog pružaoca usluga od poverenja nastavak obavljanja usluge za korisnike kojima je izdao sertifikat, ili ne opozove sve izdate sertifikate i o preduzetim merama odmah ne obavesti Ministarstvo (član 36. stav 2);\n12) ne dostavi svu dokumentaciju u vezi sa obavljanjem usluga od poverenja drugom izdavaocu na koga prenosi obaveze obavljanja jedne ili više usluga od poverenja, odnosno Ministarstvu (član 36. st. 3. i 4);\n13) kvalifikovani elektronski sertifikat ne sadrži sve podatke iz člana 43. stav 1. ovog zakona (član 43. stav 1);\n14) izdavalac kvalifikovanih sertifikata ne izvrši opoziv izdatih sertifikata, u slučajevima iz člana 44. stav 1. (član 44. stav 1);\n15) izdavalac kvalifikovanih sertifikata ne obavesti korisnika kvalifikovane usluge od poverenja o opozivu sertifikata u roku od 24 časa od primljenog obaveštenja, odnosno nastanka okolnosti zbog kojih se sertifikat opoziva (član 44. stav 2);\n16) izdavalac kvalifikovanih sertifikata ne čuva kompletnu dokumentaciju o izdatim i opozvanim kvalifikovanim sertifikatima kao sredstvo za dokazivanje i verifikaciju u upravnim, sudskim i drugim postupcima najmanje deset godina po prestanku važenja sertifikata (član 45);\n17) ne obezbedi prijem i slanje poruka i kada je pošiljalac ili primalac poruke korisnik drugog pružaoca usluge kvalifikovane elektronske dostave (član 56. stav 1);\n18) pouzdano elektronsko čuvanje dokumenata pripremljenih u skladu sa članom 61. ovog zakona, kojima je kvalifikovanim elektronskim potpisom odnosno pečatom iz člana 61. stav 1. tačka 4) potvrđena vernost izvornom dokumentu i tačnost dodatno uključenih podataka, se ne vrši tako da se tokom čuvanja koriste postupci i tehnološka rešenja kojima se obezbeđuje mogućnost dokazivanja validnosti kvalifikovanog elektronskog potpisa odnosno pečata tokom celog perioda čuvanja (član 62. stav 2).\nZa prekršaj iz stava 1. ovog člana kazniće se i odgovorno lice pružaoca usluge od poverenja novčanom kaznom od 5.000 do 100.000 dinara.\nZa prekršaj iz stava 1. ovog člana kazniće se pružalac usluge od poverenja – fizičko lice u svojstvu registrovanog subjekta novčanom kaznom od 10.000 do 500.000 dinara.\nNovčanom kaznom od 50.000 do 200.000 dinara kazniće se za prekršaj korisnik kvalifikovane usluge od poverenja – pravno lice ako:\n1) u slučaju promene podataka iz stava 1. člana 33. ovog zakona ne obavesti bez odlaganja pružaoca kvalifikovane usluge od poverenja (član 33. stav 3);\nZa prekršaj iz stava 1. ovog člana kazniće se i odgovorno lice u pravnom licu novčanom kaznom od 5.000 do 50.000 dinara.\nZa prekršaj iz stava 1. ovog člana kazniće se korisnik usluge od poverenja – fizičko lice u svojstvu registrovanog subjekta novčanom kaznom od 10.000 do 100.000 dinara.\nZa prekršaj iz stava 1. ovog člana kazniće se korisnik usluge od poverenja – fizičko lice novčanom kaznom od 5.000 do 50.000 dinara.\nNovčanom kaznom od 50.000 do 2.000.000 dinara kazniće se za prekršaj registrovan pružalac usluge elektronske identifikacije – pravno lice ako:\n1) šema elektronske identifikacije ne ispunjava uslove iz člana 17. (član 17);\n2) ne preduzima potrebne tehničke i organizacione mere za upravljanje rizicima koji ugrožavaju pouzdano i bezbedno pružanje tih usluga iz člana 22. stav 2. ovog zakona (član 22. st. 1. i 2);\nZa prekršaj iz stava 1. ovog člana kazniće se i odgovorno lice pružaoca usluge elektronske identifikacije novčanom kaznom od 5.000 do 100.000 dinara.\nZa prekršaj iz stava 1. ovog člana kazniće se pružalac usluge elektronske identifikacije – fizičko lice u svojstvu registrovanog subjekta novčanom kaznom od 10.000 do 500.000 dinara.\nNovčanom kaznom od 50.000 do 2.000.000 dinara kazniće se za prekršaj pružalac usluge iz člana 64. ovog zakona ako ne postupi po nalogu inspektora u ostavljenom roku iz člana 65. stav 1. ovog zakona.\nZa prekršaj iz stava 1. ovog člana kazniće se i odgovorno lice pružaoca usluge novčanom kaznom od 5.000 do 100.000 dinara.\nZa prekršaj iz stava 1. ovog člana kazniće se pružalac usluge – fizičko lice u svojstvu registrovanog subjekta novčanom kaznom od 10.000 do 500.000 dinara.\nNovčanom kaznom od 5.000 do 100.000 dinara kazniće se za prekršaj odgovorno lice u državnom organu, kao i organu autonomne pokrajine ili jedinice lokalne samouprave ako u postupku koji sprovodi u vršenju javnih ovlašćenja ne prizna punovažnost, odnosno ospori dokaznu snagu elektronskom dokumentu sačinjenom u skladu sa ovim zakonom, odnosno digitalizovanog akta overenog u skladu sa članom 11. ovog zakona, samo zbog toga što je dostavljen u takvom formatu (član 7).\nNovčanom kaznom od 20.000 do 150.000 dinara kazniće se za prekršaj odgovorno lice u državnom organu, kao i organu autonomne pokrajine ili jedinice lokalne samouprave, ako u postupku koji sprovodi u vršenju javnih ovlašćenja ne prizna punovažnost elektronskom dokumentu, uključujući i akte organa javnih vlasti, potpisanom kvalifikovanim elektronskim potpisom ili kvalifikovanim elektronskim pečatom, ako je za punovažnost tog dokumenta propisana obaveza svojeručnog potpisivanja, odnosno stavljanja pečata (čl. 50. i 51).\nNovčanom kaznom od 50.000 do 2.000.000 dinara kazniće se za prekršaj pravno lice koje je organ javne vlasti u smislu ovog zakona, izuzev organa iz člana 70. ovog zakona, ako u postupku koji sprovodi u vršenju javnih ovlašćenja ne prizna punovažnost, odnosno ospori dokaznu snagu elektronskom dokumentu sačinjenom u skladu sa ovim zakonom, odnosno digitalizovanog akta overenog u skladu sa članom 11. ovog zakona, samo zbog toga što je dostavljen u takvom formatu (član 7).\nZa prekršaj iz stava 1. ovog člana kazniće se i odgovorno lice u pravnom licu iz stava 1. ovog člana novčanom kaznom od 5.000 do 100.000 dinara.\nZa prekršaj iz stava 1. ovog člana kazniće se organ javne vlasti ako je fizičko lice novčanom kaznom od 5.000 do 100.000 dinara.\nNovčanom kaznom od 100.000 do 2.000.000 dinara kazniće se za prekršaj pravno lice koje je organ javne vlasti u smislu ovog zakona, izuzev organa iz člana 70. ovog zakona, ako u postupku koji sprovodi u vršenju javnih ovlašćenja ne prizna punovažnost elektronskom dokumentu, uključujući i akte organa javnih vlasti, potpisanom kvalifikovanim elektronskim potpisom ili kvalifikovanim elektronskim pečatom, ako je za punovažnost tog dokumenta propisana obaveza svojeručnog potpisivanja, odnosno stavljanja pečata (čl. 50. i 51).\nZa prekršaj iz stava 4. ovog člana kazniće se i odgovorno lice u pravnom licu iz stava 4. ovog člana novčanom kaznom od 20.000 do 150.000 dinara.\nZa prekršaj iz stava 4. ovog člana kazniće se organ javne vlasti ako je fizičko lice novčanom kaznom od 20.000 do 150.000 dinara.\n2. Prelazne i završne odredbe\nPodzakonska akta iz člana 18. stav 2, člana 19. stav 3, člana 31. stav 3, člana 35. stav 8, člana 46. stav 5. i člana 47. stav 7. ovog zakona doneće se u roku od šest meseci od dana stupanja na snagu ovog zakona.\nPodzakonska akta iz člana 34. stav 8, člana 38. stav 4, člana 39. stav 4, člana 43. stav 3, člana 48. stav 4, člana 49. stav 2. i člana 52. stav 2. ovog zakona doneće se u roku od 12 meseci od dana stupanja na snagu ovog zakona.\nPodzakonska akta iz člana 55. stav 7, člana 61. stav 3. i člana 62. st. 3. i 4. ovog zakona doneće se u roku od 18 meseci od dana stupanja na snagu ovog zakona.\nPrestanak važenja dosadašnjih propisa, nastavak primene podzakonskih akata i nastavak rada na osnovu prethodne registracije\nDanom stupanja na snagu ovog zakona prestaje da važi Zakon o elektronskom potpisu („Službeni glasnik RS”, broj 135/04) i Zakon o elektronskom dokumentu („Službeni glasnik RS”, broj 51/09).\nPodzakonski akti doneti na osnovu zakona iz stava 1. ovog člana primenjivaće se i posle prestanka važenja navedenih zakona, sve do donošenja odgovarajućih propisa saglasno ovom zakonu, osim ako su u suprotnosti sa odredbama ovog zakona.\nDanom stupanja na snagu ovog zakona sertifikaciona tela za izdavanje kvalifikovanih elektronskih sertifikata koja su registrovana na osnovu Zakona o elektronskom potpisu nastavljaju sa radom kao kvalifikovani pružaoci usluge izdavanja kvalifikovanih sertifikata za elektronski potpis.\nDanom stupanja na snagu ovog zakona izdavaoci vremenskog žiga koji su registrovani na osnovu Zakona o elektronskom dokumentu nastavljaju sa radom kao kvalifikovani pružaoci usluge izdavanja kvalifikovanih elektronskih vremenskih žigova.\nSertifikaciona tela iz stava 3. ovog člana i izdavaoci vremenskog žiga iz stava 4. ovog člana dužni su da u roku od 12 meseci od dana stupanja na snagu ovog zakona usklade svoje poslovanje sa odredbama ovog zakona i dostave Ministarstvu izveštaj o ocenjivanju usaglašenosti iz člana 34. ovog zakona.\nMinistarstvo vrši ocenjivanje usaglašenosti iz člana 34. ovog zakona do akreditacije prvog tela za ocenjivanje usaglašenosti, u skladu sa propisima.\nNačin ocene usaglašenosti sredstva za kreiranje kvalifikovanog elektronskog potpisa odnosno pečata na daljinu do imenovanja tela za ocenu usaglašenosti\nSredstvo iz stava 1. ovog člana smatra se kvalifikovanim samo u okviru ocenjene usluge upravljanja kvalifikovanim sredstvom za kreiranje elektronskog potpisa, odnosno pečata na daljinu koju pruža pružalac kvalifikovane usluge od poverenja.\nSredstvo iz stava 1. ovog člana upisuje se u Registar kvalifikovanih sredstava za kreiranje elektronskih potpisa i elektronskih pečata uz napomenu da se sredstvo smatra kvalifikovanim samo kada se koristi u okviru ocenjene usluge.\nOvaj zakon stupa na snagu osam dana od dana objavljivanja u „Službenom glasniku Republike Srbije”.\nČl. 24. Zakona - 52/2021-22:\n"Propisi doneti na osnovu Zakona o elektronskom dokumentu, elektronskoj identifikaciji i uslugama od poverenja u elektronskom poslovanju („Službeni glasnik RS”, broj 94/17), uskladiće se sa odredbama ovog zakona u roku od šest meseci od dana stupanja na snagu ovog zakona."\nelektronskoj identifikaciji i uslugama od poverenja u elektronskom poslovanju


Glavni odbor SDA: Opredijeljeni smo za formiranje stabilnih parlamentarnih većina\nYou are here: Home / BiH / Glavni odbor SDA: Opredijeljeni smo za formiranje stabilnih parlamentarnih većina\n09.02.2019. By Off 180\nGlavni odbor Stranke demokratske akcije (SDA) usvojio je danas u Sarajevu niz zaključaka među kojima je prvi da ponovo pozivaju sve stranke koje su dobile značajnije povjerenje građana da pristupe hitnom formiranju vlasti na svim nivoima, posebno naglašavajući potrebu jedinstva probosanskih stranaka. Izvještava reporterka BHRT-a Amela Pokvić.\nGlavni odbor je zaključio da je ta stranka ostvarila sve planirane izborne rezultate. SDA je opredijeljena za stabilno formiranje parlamentarnih većina, a budući partneri bi, rečeno je, trebali ispunjavati kriterij poštovanja ustavnih nadležnosti i vladavine prava, javila je naša reporterka.\nKada je riječ o mogućim koaliranjima i formiranju vlasti, Glavni odbor SDA je zaključio da će sačekati odluku Glavnog odbora Socijaldemokratske partije (SDP).\nSDA je, poručeno je sa sjednice Glavnog odbora, spremna da razgovara sa svim subjektima, u skladu sa ustavima i zakonima. Čeka se odgovor SDP-a, nakon čega će donijeti konačnu odluku.\n“Kao pobjednička stranka, SDA još jednom upućuje poziv svim strankama koje su dobile značajnije povjerenje građana da pristupe hitnom formiranju vlasti na svim nivoima. Nasrtaji na stabilnost i euroatlanski put Bosne i Hercegovine, kojima smo svjedoci, nalažu jedinstvo svih bh. političkih patriotskih snaga. To je pitanje odgovornosti probosanskih stranaka prema svojim biračima i građanima Bosne i Hercegovine”, rekao je nakon sjednice Čedomir Lukić, predsjednik Glavnog odbora SDA.\nDodao je da SDA nikada nije u presudnim trenucima bježala od odgovornosti te će i ovaj put braniti interese Bosne i Hercegovine, njenu cjelovitost i jednakost svih ljudi na cijeloj teritoriji države, sa svim partnerima koji su spremni na saradnju.\n“Čvrsto smo opredijeljeni”, istaknuo je Lukić, “za formiranje stabilnih parlamentarnih većina na svim nivoima vlasti koje će osigurati snažnu podršku vladama i provođenje reformi na putu prema NATO-u i evropskim integracijama Bosne i Hercegovine”.\nNaveo je da budući partneri u vlasti moraju ispunjavati kriterij poštovanja ustavnih nadležnosti i vladavine, prava što podrazumijeva i provođenje važećih zakona i donesenih odluka u vezi sa NATO integrisanjem Bosne i Hercegovine.\nGlavni odbor SDA osuđuje, kako su naveli, inertnost i pasivnost međunarodne zajednice, prije svega Ureda visokog predstavnika, u pogledu obaveze sprečavanja diskriminatorskog i antidejtonskog djelovanja vlasti Republike Srpske i poziva ih na djelovanje u skladu sa mandatom koji im je dodijeljen Daytonskim mirovnim sporazumom.\nGlavni odbor osuđuje formiranje komisija Vlade Republike Srpske o genocidu i ratnim zločinima, a od Vijeća za implementaciju mira traže da osude formiranje ovih komisija. Od visokog predstavnika očekuju donošenje hitne odluke o poništavanju Odluke Vlade Republike Srpske o formiranju pomenutih komisija.\nSa sjednice je poručeno da Glavni odbor osuđuje “trajnu institucionalnu antidejtonsku diskriminatorsku politiku i praksu u entitetu Republika Srpska, kojima su izloženi Bošnjaci i Hrvati povratnici u taj entitet”.\nOd svih stranačkih kadrova imenovanih ili izabranih u tijelima zakonodavne i izvršne vlasti zatraženo je da, u skladu sa svojim nadležnostima, koristeći sve raspoložive pravne instrumente, odmah počnu sa osporavanjem diskriminirajućih odredbi u ustavima i zakonima pred nadležnim domaćim i međunarodnim institucijama, a radi postizanja pune konstitutivnosti Bošnjaka i Hrvata te ravnopravnosti svih građana u Republici Srpskoj, a u konačnici i do uključivanja Bošnjaka i Hrvata u naziv Republike Srpske.\nGlavni odbor SDA pozvao je Dom naroda Parlamenta Federacije BiH da hitno usvoji Budžet Federacije BiH.\n“Ukoliko se Dom naroda ne konstituiše u novom sazivu u roku sedam dana i ne usvoji budžet, pozivamo rukovodstvo Doma da, u skladu sa poslovničkom obavezom, sazovu sjednicu Doma naroda u postojećem sazivu kako bi se usvojio Budžet Federacije BiH u interesu svih njenih građana”, rekao je Lukić.\nGlavni odbor zadužuje poslanike i delegate u Federalnom parlamentu da nastave aktivnosti u cilju konačnog usvajanja izmjena Zakona o igrama na sreću.\nPozvali su nadležne institucije da provedu provjeru sumnjivih diploma, a od svih univerziteta, kako je rečeno, očekuju punu saradnu sa nadležnim institucijama u procesu provjere vjerodostojnosti postojećih diploma.\nSedmi Kongres Stranke demokratske akcije, zaključeno je danas, bit će održan u septembru ove godine.\nNa ovom linku možete pročitati zaključke sa sjednice\nGlavnog odbora, objavljene na zvaničnoj stranici SDA.\nJansrud svjetski šampion u spustu 09.02.2019.\nFed Cup: Teniserke BiH poražene od Portugalki 09.02.2019.


Privatni domovi u obavezi da obaveste Ministarstvo o kriznim situacijama - Ekonomske Vesti\n23. apr. 2015 Andrija Matić 0 Comments Aleksandar Vulin, domovi za stare, Ministastvo za rad, Vlada Republike Srbije\nMinistarstvo za rad, zapošljavanje, boračka i socijalna pitanja Vlade Republike Srbije naložilo je svim privatnim domovima za stara lica i drugim pružaocima usluga socijalne zaštite da odmah, u pisanoj formi, informišu Ministarstvo o svakoj kriznoj situaciji.\nU saopštenju se navodi da je potrebno obavestiti Ministarstvo o svakoj nasilnoj ili neočekivanoj smrti korisnika, ugroženosti, povredi ili zloupotrebi korisnika, bolesti ili infekciji širih razmera, elementarnoj nepogodi ili nekom drugom neočekivanom događaju koji utiče na funkcionisanje te ustanove.\nSva odgovorna lica, u saradnji sa drugim zaposlenima, dužna su da bez odlaganja procene težinu incidenta i donesu odluku o merama koje treba preduzeti kako bi se korisnici što pre zaštitili i ustanova nastavila nesmetano da funkcioniše.\nOdluka Ministarstva odnosi se i na dnevne boravke, one koji pružaju pomoć u kući, podršku u stanovanju, na personalne asistente i slične ustanove socijalne zaštite.\nMinistarstvo će u narednom periodu proveravati postupanja pružaoca usluga i u ovom segmentu, ističe se u saopštenju i podseća na to da ovakva praksa već postoji u svim državnim ustanovama socijalne zaštite.\nDa podsetimo, prošle nedelje pet osoba je preminulo od posledica trovanja salmonelom u Domu za stare u Čačku.\n← Ugovor za Beograd na vodi u nedelju\nNemci dnevno popiju 22 miliona litara piva! →\nDrinska regata ove godine oborila sve rekorde


Naslovna / Vesti / Intervju / DEJAN ČELAR: Siguran sam da ekipa ima kapacitet da ponovi utakmicu kao sa Vojvodinom\nDanas je u prostorijama kluba održana konfererencija za medije pred gostovanje ekipe OFK “BAČKE” u Surdulici gde ih očekuje susret 12. kola Super lige Srbije sa poslednjeplasiranom ekipom Dinama iz Vranja.\nPred ovu vrlo bitnu utakmicu za “Plave” novinarima se obratio šef stručnog štaba “Bačke” Dejan Čelar i izneo svoja očekivanja pred ovaj susret koji je na programu u nedelju u 16 h na stadionu Radnika u Surdulici.\nČelar je između ostalog rekao da njegovu ekipu očekuje susret sa poslednjeplasiranom ekipom Dinama koja je na toj poziciji zato što je imala jako loš početak sezone i rezultatsku krizu, ali da je to ekipa koja ima kvalitet i koja će sigurno u nedelju tražiti pobedu kako bi se prikljucila ekipama iz donjeg dela tabele.\nČelar je naglasio da on gleda samo svoju ekipu i da očekuje da svaki igrač koji se nađe u protokolu za ovu utakmicu da svoj maksimum i da sigurno neće dozvoliti ekipi da uđe slabo u meč kao što je to bio slučaj na poslednjem gostovanju u Šapcu.\nDobro se radilo u prvenstvenoj pauzi i šef struke “Plavih” očekuje da igrači daju maksimum i sa ovog gostovanja se vrate neporaženi u Bačku Palanku.


Dan Preda: Brisel previše dugo čeka da BiH obavi svoj dio posla | BiH, Eurointegracije | Al Jazeera Balkans\nCristian Dan Preda kaže kako bh. parlamentarci pokušavaju nametnuti evropskim institucijama način odlučivanja kakav se primjenjuje u BiHFena\nIzvjestitelj Evropskog parlamenta za Bosnu i Hercegovinu Cristian Dan Preda upozorio je u četvrtak u Sarajevu kako Brisel isuviše dugo čeka da Bosna i Hercegovina obavi svoj dio posla kako bi mogla nastaviti približavanje članstvu u Evropskoj uniji.\nKazao je kako su nerazumni pokušaji nekih političara u Bosni i Hercegovini da način odlučivanja koji se primjenjuje u njihovoj zemlji nametnu tijelima Unije.\nOn je novinarima kazao kako i dalje nije neizvedivo da Bosna i Hercegovina ove godine dobije status kandidata za članstvo, no na njenim je vlastima odgovornost da se taj proces ubrza, a to ovisi i o upostavi novih vlastim koje bi nastavile provoditi reforme.\nPokušavaju pretvoriti EU u 'veliku Bosnu'\n"To traje malo predugo", kazao je Dan Preda, podsjećajući kako se već duže od pola godine čeka na odgovore na dodatna pitanja iz upitnika Evropske komisije.\nIstakao je kako u Evropskom parlamentu, "nažalost, tri godine" nisu uspjeli uvjeriti kolege iz Parlamentarne skupštine Bosne i Hercegovine da dođu u Brisel i Strazbur kako bi radili zajedno unutar međuparlamentarne komisije za provedbu Sporazuma o stabilizaciji i pridruživanju.\nSve to je zbog opstrukcija koje dolaze iz bh. entiteta Republika Srpska, čiji zastupnici traže da se i u takvom tijelu odlučuje konsenzusom.\nDan Preda je kazao kako parlamentarci iz Bosne i Hercegovine pokušavaju nametnuti evropskim institucijama način odlučivanja kakav se primjenjuje u Bosni i Hercegovini.\n"Na taj način pokušavaju pretvoriti EU u 'veliku Bosnu'", konstatirao je sarkastično Dan Preda.\nLjudi traže pravdu i rješenja\nIstakao je kako bi političarima u Bosni i Hercegovini trebalo biti upozorenje to koliko se ljudi u Banjoj Luci okupilo oko protesta grupe "Pravda za Davida".\n"Nešto se zbiva, ljudi traže pravdu i rješenja", rekao je Dan Preda, dodajući kako je vladavina prava problem bitan za cijelu zemlju, pa ovaj slučaj treba riješiti što je prije moguće.\nPreda je ovo kazao nakon sastanka s članovima Predsjedništva Bosne i Hercegovine Željkom Komšićem i Šefikom Džaferovićem.\nDžaferović je pred novinarima istakao kako je izvjestitelj Evropskog parlamenta prijatelj Bosne i Hercegovine, ali da zemlja sama mora obaviti svoje zadaće, prije svega odgovoriti na dodatna pitanja Evropske komisije vezana za postupak odobravanja statusa kandidata za članstvo u Uniji.\nOn je rekao kako očekuje da to pitanje, uprkos postojećim preprekama, bude riješeno "idućih dana".\n"Naš je cilj da Bosna i Hercegovina što prije dobije kandidatski status, a svakako da se to dogodi prije izbora za Evropski parlament, kako Bosna i Hercegovina ne bi imala 'prazni hod' na evropskom putu."\nDžaferović: Problem dolazi iz RS-a\n"Taj parlamentarni odbor Evropskog parlamenta za stabilizaciju i pridruživanje čini određena grupa zastupnika iz Evropskog parlamenta i naša zajednička komisija za evropske integracije pri Parlamentarnoj skupštini Bosne i Hercegovine", kazao je Džaferović.\nUnutar navedenog tijela, kako je rekao, već duže vrijeme se vodi rasprava o načinu odlučivanja, navodeći da je tu problem sa "stavom zastupnika iz državnog Parlamenta koji dolaze iz RS-a".\n"Evropski parlament ima svoja pravila i jasno mišljenje da Bosna i Herceglovina treba prihvatiti pravila i način odlučivanja u tom odboru, u skladu s preporukama Evropske komsije. Kazali smo da ćemo, nakon što se uspostave komisije u državnom Parlamentu, mi iz Predsjedništva pokušati održati sastanak s članovima tog odbora iz Bosne i Hercegovine i članovima tog odbora iz Evropskog parlamenta", poručio je Džaferović.


Tehnomanija ulaže 10 mil EUR u IT infrastrukturu i unapređenje logistike - Pluton Logistics\nNemačka investiciona banka (German Development Finance Institution-DEG) odobrila je kompaniji Tehnomanija kredit od 10 miliona evra za ulaganje u IT infrastrukturu i redefinisanje i modernizaciju u delu logističko-distributivnih procesa i operacija.\nKako navode iz Tehnomanije, ovo su dva osnovna stuba „kompanijske transformacije iz vodećeg domaćeg retailer-a u delu elektronskih i električnih uređaja, u regionalno prisutnog e-tailer-a, sa ciljem proširenja asortimana i poslovnog modela“.\nDEG je u Srbiji prisutan dugi niz godina – kako kroz plasmane u bankarski sektor Srbije, tako i kroz finansijske plasmane u privredu. Generalni direktor Tehnomanije Matija Protić ističe da je kompanija dobila ozbiljnog finansijskog partnera. Kako naglašava, fokus kompanije u narednom periodu biće razvoj e-commerce poslovanja i obezbeđivanje široke ponude i prvoklasne usluge za kupce.\nNajvažniji koraci u ovoj transformaciji biće modernizacija naše IT i logističke infrastrukture, rekao je Protić.\n– Kompanija je u završnoj fazi implementacije 14 modula SAP-a kao ERP rešenja, koji će zajedno sa Salesforce-om biti osnova naše buduće IT infrastrukture. Supply chain kao ključ uspeha kod kupca je u procesu transformacije ka modelu koji koriste velika imena u e-commerce oblasti – dodao je.\nTehnomanija je izuzetno važan retailer u oblasti potrošačke elektronike u Srbiji, izjavila je Monika Beck, članica Upravnog odbora DEG.\n– Nemačka investiciona banka će podržati Tehnomaniju u podizanju kvaliteta usluga ka svojim kupcima na novi, viši nivo – dodala je.\nTehnomanija d.o.o. je u Srbiji prisutna kroz više od 160 maloprodajnih objekata i 3 online shop-a, sa čak pet miliona poseta mesečno. Iz ove kompanije naglašavaju da su „pioniri online prodaje u Srbiji“, te da su još 2002. godine otvorili prvu domaću internet prodavnicu. Na domaćem tržištu, Tehnomanija nudi više od 600 brendova, sarađuje sa preko 150 dobavljača i posluje u 70 gradova. Kompanija zapošljava više od 1.900 ljudi.\nFoto: Aleksandar Ilić, Tehnomanija\n← U novim akcijama na rekama zaplenjeno gorivo vredno 32 miliona dinara\nDP World nastavlja ulaganja u Luku Novi Sad – Potpisan ugovor o investiciji od 28 mil EUR →


Arsić osudio demoliranje automobila članice SNS • Poportal\nPotpredsednik Narodne skupštine Srbije i poslanik SNS iz Požarevca Veroljub Arsić danas je najoštrije osudio demoliranje automobila zamenice direktora JKP „Komunalne službe“ Požarevac i kandidata za odbornika Srpske napredne stranke Vesne Todorović i ocenio da je taj incident „političke prirode“.\n“Iz automobila marke ‘jugo’, parkiranog ispred zgrade u kojoj živi sa porodicom, divljački su počupani delovi i kablovi, a potom razbacivani oko automobila. Vesna Todorović ima skladne odnose sa svima koje poznaje tako da motiv za demoliranje automobila može biti samo političke prirode”,\nocenio je Arsić u saopštenju.\nArsć navodi da “ovakav varvarski čin, inspirisan nasiljem i fašističkom ideologijom koju smo imali prilike da vidimo kada su napadnuti narodni poslanici koji su dolazili na sednicu Narodne Skupštine, kada se divljalo u zgradi RTS, a koju zagovaraju Boško Obradović, Dragan Đilas i njima\nslični, do sada nije viđen u Požarevcu”.\nOn istče kako “takvi i slični incidenti, koji za cilj imaju izazivanje straha i nesigurnosti kod naših sugrađana i širenje histerije u društvu zaslužuju osudu svih građana Požarevca i Srbije”.


Sastanak NATO-Rusija nakon samita u Varšavi\nNATO i Rusija trebalo bi da se ponovo sastanu nakon samita NATO-a u Varšavi kako bi unaprijedili međusobni dijalog i izbjegli vojne incidente, izjavio je generalni sekretar NATO-a Jens Stoltenberg.\n"Sastanak Vijeća NATO-Rusija može da bude forum za dijalog i da doprinese predvidljivosti vojnih akcija u budućnosti, zbog toga sa Rusijom pregovaramo o njegovom organizovanju poslije samita Alijanse", rekao je Stoltenberg novinarima u Briselu.\nNa pitanje koje će teme biti na dnevnom redu sastanka, Stoltenberg je odgovorio da to još nije utvrđeno, ali da će se razgovarati o vojnim vježbama i pitanjima "transparentnosti" s ciljem sprečavanja incidenata.\nZamjenik ruskog ministra vanjskih poslova Aleksej Meškov kazao je ranije danas novinarima u Moskvi da Rusija "ne isključuje mogućnost" sastanka Vijeća NATO-Rusija poslije samita Alijanse koji će se održati u Varšavi 8. i 9. jula.\nNa samitu šefova država i vlada zemalja NATO-a u Varšavi, glavna tema biće pojačanje vojnog prisustva Alijanse u istočnoj Evropi.


Kreiranje prikaza izveštaja izvedene tabele vaših podataka - Izvedena tabela I: Šta izveštaje izvedene tabele čini tako izuzetnim? - Office.com\nStranica 11 od 14PRETHODNOSLEDEĆA Izvedena tabela I: Šta izveštaje izvedene tabele čini tako izuzetnim?PregledNeka vaši podaci odrade posao umesto vas Postavljanje pitanja koja ste sami izabrali Dobijanje željenih odgovora Kreiranje izveštaja izvedene tabele Šta želite da saznate? Upoznavanje sa čarobnjakom Čarobnjak otkriva sve Lista sa koje se stavke prevlače Oblast na koju se stavke otpuštaju Kreiranje prikaza izveštaja izvedene tabele vaših podataka Evo ga! Praktični deo Povratne informacijeKartica sa kratkim uputstvima Prevucite polje Prodavci u oblast rasporeda da bi se u svakom redu prikazalo ime jednog prodavca.\nZatim prevucite polje Naručena količina u oblast rasporeda Otpustite ovde stavke podataka da biste videli količinu prodaje svakog prodavca.\nSada je vreme da sastavite izvedenu tabelu. Recimo da vaše prvo pitanje glasi: koju je količinu prodao svaki prodavac? Da biste saznali odgovor, koristićete dva polja sa liste polja: polje Prodavci za prikaz imena prodavaca i polje Naručena količina za prikaz količine koju je prodao svaki od prodavaca.\nNakon što odlučite koja ćete polja koristiti, odredićete gde treba da otpustite svako polje. Da bi se ime svakog prodavca prikazalo u jednom redu, treba da prevučete polje Prodavci u oblast za otpuštanje označenu sa Otpustite ovde polja reda. Kada otpustite polje Prodavci, u rasporedu će se pojaviti imena.\nDa biste videli količinu prodaje za svakog prodavca, polje Naručena količina ćete prevući u oblast označenu sa Otpustite ovde stavke podataka. U oblast za otpuštanje stavki podataka obično ćete otpuštati stavke podataka koje sadrže brojeve jer Excel automatski sabira vrednosti u ovoj oblasti. Sada će se u vašem izveštaju izvedene tabele pojaviti ukupni zbirovi. Kada otpustite polje Naručena količina u oblast za otpuštanje podataka, obojeni prikaz strukture će nestati i videćete prikaz izveštaja.\nStranica 11 od 14PRETHODNOSLEDEĆA Direktorijum lokacijaObratite nam seProsleđivanje povratnih informacijaUslovi korišćenjaŽigoviPrivatnost i kolačićiPristupačnost© 2013 Microsoft Corporation. Sva prava zadržana.


Časopis Industrija :: Najtraženija zanimanja u 2021. godini u Srbiji\nPoslodavci su u 2021. godini najviše raspisivali slobodne pozicije u oblastima trgovina i prodaja, IT, mašinstvo, administracija i trasnport, a najtraženija zanimanja bila su prodavac, vozač, magacioner, komercijalista i telefonski operater.\nMilan Turinski sa portala Poslovi infostud kaže da i njihovi podaci o rastu broja oglasa za 61 odsto u odnosu na 2020. godinu pokazuju sa se privreda u velikoj meri oporavila nakon izbijanja pandemije i da je prošle godine doživela rast.\n“Samo u godini za nama svi oni koji su u potrazi za prvim ili novim zaposlenjem su imali priliku da konkurišu na 67.284 oglasa za poslove koji su raspisali poslodavaci.\nTakođe, beleži se i rast od šest u broju kandidata koji su konkurisali na oglase iz ponude našeg sajta, preko kojeg je u 2021.godini posao tražilo 241.636 ljudi”, navodi Turinski.\n“Ugostitelja je sve manje, pa se tako najviše tragalo za profilima poput kuvara, konobara, ali i pomoćnih radnika u kuhinji, dok sa druge strane nedostaju frizeri, automehaničari, stolari i higijeničari/ke.\nPored ovih pozicija, iako je ponuda i potražnja za magacionerima i vozačima zaista bila na visokom nivou, broj konkurisanja je i dalje bio nedovoljan u protekloj godini te i ove dve pozicije spadaju pod deficitarne, što znači da broj prijava nije dovoljan da bi zadovoljio postojeću tražnju za tim kadrovima”, kaže Turinski.\nSve manje kandidata konkuriše na oglase.\nOn navodi da, iako su ponuda i potražnja u porastu, već godinama unazad se uočava pad u broju prosečnog konkurisanja na oglase.\nU 2021.godini prosečno se konkurisalo 57 puta, što je značajan pad u odnosu na sve prethodne godine.\nTakođe, značajan pad uočava se od početka do kraja 2021.godine gde se u januaru prosečno konkurisalo 100 puta, a do decembra se duplo smanjio i iznosio svega 49.\n“Statistike nam jasno govore da je kandidata na tržištu sve manje i da poslodavci moraju sve više i jače da se bore za iste kako boljim uslovima rada tako i jačanjem svog brenda u smislu poželjenosti i atraktivnosti na tržištu rada”, ističe Turinski.